cyanic-selkie/wikianc huggingface dataset:
ᱦᱚᱡᱟᱨᱤᱵᱟᱜᱽ ᱦᱚᱱᱚᱛ
ᱦᱟᱹᱴᱤᱧᱚᱛ (Division)
ᱱᱚᱶᱟ ᱦᱚᱱᱚᱛ ᱫᱚ ᱵᱟᱨᱭᱟ ᱡᱚᱜᱚ ᱦᱟᱹᱴᱤᱧᱚᱛ (ᱥᱚᱵᱽ ᱰᱤᱵᱤᱡᱚᱱ) ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ ᱦᱟᱡᱟᱨᱤᱵᱟᱜᱽ ᱟᱨ ᱵᱟᱲᱦᱤ ᱾ ᱦᱟᱡᱟᱨᱤᱵᱟᱜᱽ ᱥᱚᱵᱽ ᱰᱤᱵᱤᱡᱚᱱ ᱨᱮ ᱫᱚ ᱑᱑ ᱜᱚᱴᱟᱝ ᱵᱞᱚᱠ ᱢᱮᱱᱟᱜᱼᱟ ᱺ ᱥᱚᱫᱚᱨ, ᱦᱟᱡᱟᱨᱤᱵᱟᱜᱽ, ᱠᱟᱴᱠᱚᱢᱥᱟᱱᱰᱤ, ᱵᱤᱥᱱᱩᱜᱟᱲ, ᱵᱟᱨᱠᱟᱜᱟᱶ, ᱠᱮᱨᱮᱫᱟᱨᱤ, ᱤᱪᱟᱜ, ᱪᱩᱨᱪᱩ, ᱫᱟᱨᱩ, ᱴᱟᱴᱤ ᱡᱷᱟᱨᱤᱭᱟ, ᱠᱟᱴᱠᱚᱢᱫᱟᱜ ᱟᱨ ᱰᱟᱹᱰᱤ ᱾ ᱵᱟᱲᱦᱤ ᱥᱚᱵᱽ ᱰᱤᱵᱤᱡᱚᱱ ᱫᱚ ᱕ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ ᱯᱚᱫᱽᱢᱚ, ᱵᱟᱲᱦᱤ, ᱪᱚᱩᱯᱨᱟᱱ, ᱵᱟᱨᱠᱟᱴᱷᱟ ᱟᱨ ᱪᱟᱞᱠᱩᱥᱟ ᱾
ᱱᱚᱸᱰᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱢᱮᱱᱟᱜᱼᱟ ᱺ ᱵᱟᱨᱠᱟᱴᱷᱟ, ᱵᱟᱲᱦᱤ, ᱵᱟᱨᱠᱟᱜᱟᱶ, ᱢᱟᱱᱰᱩ, ᱟᱨ ᱦᱟᱡᱟᱨᱤᱵᱟᱜᱽ ᱾ ᱱᱚᱶᱟ ᱠᱚᱫᱚ ᱡᱚᱛᱚ ᱦᱟᱡᱟᱨᱤᱵᱟᱜᱽ ᱦᱚᱲ ᱫᱚᱨᱵᱟᱨ ᱛᱟᱹᱨᱤ ᱢᱮᱱᱟᱜᱼᱟ ᱾
ᱵᱚᱱᱚᱛ/ᱢᱚᱱᱰᱚᱞ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ • # ᱥᱚᱫᱚᱨ
• # ᱦᱟᱡᱟᱨᱤᱵᱟᱜᱽ
• # ᱠᱟᱴᱠᱚᱢᱥᱟᱱᱰᱤ
• # ᱵᱤᱥᱱᱩᱜᱟᱲ
• # ᱵᱟᱨᱠᱟᱜᱟᱶ
• # ᱠᱮᱨᱮᱫᱟᱨᱤ
• # ᱤᱪᱟᱜ
• # ᱪᱩᱨᱪᱩ
• # ᱫᱟᱨᱩ
• # ᱴᱟᱴᱤ ᱡᱷᱟᱨᱤᱭᱟ
• # ᱠᱟᱴᱠᱚᱢᱫᱟᱜ
• # ᱰᱟᱹᱰᱤ ᱾
• # ᱯᱚᱫᱽᱢᱚ
• # ᱵᱟᱲᱦᱤ
• # ᱪᱚᱩᱯᱨᱟᱱ
• # ᱵᱟᱨᱠᱟᱴᱷᱟ
• # ᱢᱟᱱᱰᱩ
ᱠᱟᱹᱣᱰᱤ ᱟᱹᱨᱤ
ᱠᱚᱭᱞᱟ ᱫᱚ ᱱᱚᱶᱟ ᱦᱚᱱᱚᱛ ᱨᱮ ᱟᱹᱰᱤᱜᱟᱱ ᱴᱷᱟᱶ ᱨᱮ ᱧᱟᱢᱚᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱟᱨᱦᱤ, ᱠᱩᱡᱩ, ᱜᱷᱟᱴᱚ, ᱴᱟᱱᱰ ᱟᱨ ᱵᱟᱨᱠᱟᱜᱟᱶ ᱮᱢᱟᱱ ᱠᱚᱨᱮ ᱵᱟᱹᱲᱛᱤ ᱠᱟᱛᱮ ᱠᱚᱭᱞᱟ ᱧᱮᱞᱚᱜᱼᱟ ᱾ ᱠᱚᱭᱞᱟ ᱠᱷᱟᱫᱟᱱ ᱜᱮ ᱱᱚᱸᱰᱮᱱᱟᱜ ᱟᱹᱥᱩᱞᱚᱜ ᱦᱚᱨ ᱫᱚ ᱾ ᱱᱚᱶᱟ ᱦᱚᱱᱚᱛ ᱨᱤᱱ ᱦᱚᱲ ᱫᱚ ᱟᱹᱰᱤ ᱡᱩᱨᱥᱩᱨ ᱠᱚ ᱠᱟᱹᱢᱤ ᱭᱟ ᱾
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ
᱑᱙᱕᱕
᱑᱙᱕᱕ ᱫᱚ ᱜᱨᱮᱜᱚᱨᱤ ᱯᱟᱹᱧᱡᱤ ᱚᱝᱥᱟᱨ ᱢᱤᱫ ᱥᱟᱫᱷᱟᱨᱚᱱ ᱥᱮᱨᱢᱟ ᱠᱟᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱥᱟᱭᱢᱟᱱ ᱵᱟᱨᱡᱟᱨ
ᱥᱟᱭᱢᱟᱱ ᱵᱟᱨᱡᱟᱨ, ᱑᱙᱗᱖ ᱨᱮ ᱡᱟᱱᱟᱢ ᱞᱮᱱᱟ, ᱩᱱᱤ ᱢᱤᱫᱴᱟᱝ ᱥᱣᱥᱤᱥ ᱥᱟᱢᱠᱟᱞᱤᱱ visual artist ᱫᱨᱤᱥᱭᱚ ᱠᱟᱞᱟᱠᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱢᱤᱫ ᱩᱱᱠᱟᱱ ᱟᱨᱴᱤᱥᱴ ᱠᱟᱱᱟᱭ ᱡᱟᱦᱟᱸ ᱫᱚ ᱦᱟᱛᱷᱳᱲᱤ ᱛᱮ ᱠᱟᱸᱪ ᱥᱤᱥᱟ ᱨᱟᱹᱯᱩᱫ ᱠᱟᱛᱮ ᱵᱮᱱᱟᱣ ᱵᱟᱰᱚᱦᱤ ᱞᱮᱠᱟᱛᱮ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮ ᱵᱟᱲᱟᱭ ᱧᱟᱢ ᱟᱠᱟᱱᱟᱭ᱾ ᱩᱱᱤᱭᱟᱜ ᱠᱟᱹᱢᱤ ᱠᱚ ᱫᱤᱥᱚᱢ ᱡᱟᱠᱟᱛ ᱨᱮ ᱟᱹᱰᱤ ᱢᱚᱡ ᱥᱚᱫᱚᱨ ᱟᱠᱟᱫᱟᱭ᱾ ᱥᱟᱭᱢᱟᱱ ᱵᱟᱨᱡᱟᱨ ᱟᱜ ᱡᱟᱱᱟᱢ ᱫᱚ ᱙ ᱟᱯᱨᱤᱞ ᱑᱙᱗᱖ ᱨᱮ ᱦᱩᱭ ᱞᱮᱱ ᱛᱟᱭᱟ᱾ ᱩᱱᱤᱫᱚ ᱥᱣᱤᱴᱡᱟᱨᱞᱮᱸᱰ ᱨᱮ ᱵᱟᱨᱱ ᱨᱮᱱᱟᱜ ᱠᱮᱯᱴᱚᱱ ᱨᱮ ᱳᱵᱮᱨᱜᱟᱹᱣ ᱯᱨᱟᱥᱟᱥᱟᱱᱤᱠ ᱦᱚᱱᱚᱛ ᱨᱤᱱᱤᱡ ᱢᱤᱫᱴᱟᱝ ᱱᱚᱜᱚᱨ ᱯᱚᱞᱤᱠᱟ, ᱦᱟᱨᱡᱚᱡᱮᱱᱵᱟᱪᱥᱤ (Herzogenbuchsee)ᱨᱮᱭ ᱦᱟᱨᱟ ᱵᱩᱨᱩ ᱟᱠᱟᱱᱟ᱾ ᱩᱱᱤᱫᱚ ᱱᱤᱛᱚᱜ ᱱᱟᱝ ᱨᱮᱫᱚ ᱱᱤᱰᱮᱨᱚᱸᱡᱽ (Niederönz)ᱨᱮ ᱛᱟᱦᱮᱱᱚᱜ ᱠᱟᱱᱟᱭ ᱱᱤᱡᱮ ᱛᱮ ᱟᱱᱟᱜ ᱨᱮ ᱟᱨ ᱥᱟᱶᱛᱮ ᱚᱱᱰᱮ ᱜᱤ ᱠᱟᱹᱢᱤᱭᱟᱭ᱾ ᱵᱟᱨᱡᱟᱨ ᱫᱚ ᱢᱤᱫᱴᱟᱝ ᱵᱟᱰᱚᱦᱤ ᱞᱮᱠᱟᱛᱮ ᱟᱡᱟᱜ ᱵᱮᱯᱟᱨ ᱞᱮᱠᱟᱛᱮ ᱟᱡᱟᱜ ᱥᱤᱠᱱᱟᱹᱛ ᱮ ᱦᱟᱢᱮᱴ ᱟᱱᱟ᱾
ᱪᱤᱱ ᱨᱮᱭᱟᱜ ᱠᱷᱤᱞᱚᱱᱰ
ᱪᱤᱱ ᱨᱮᱭᱟᱜ ᱠᱷᱤᱞᱚᱱᱰ ᱥᱮᱫᱟᱭ ᱠᱷᱚᱱ ᱢᱟᱨᱥᱟᱞ ᱥᱟᱶ ᱡᱟᱲᱟᱣ ᱢᱮᱱᱟᱜ-ᱟ | ᱢᱮᱱ ᱠᱷᱟᱱ ᱛᱮᱦᱮᱧ ᱪᱤᱱ (ᱟᱥᱚᱞ ᱡᱟᱭᱝᱟ ᱪᱤᱱ, ᱦᱚᱝᱠᱚᱝ ᱟᱨ ᱢᱟᱠᱟᱣ) ᱨᱮᱱ ᱠᱷᱤᱞᱚᱱᱪᱤᱭᱟ. ᱠᱚ ᱡᱚᱛᱚ ᱞᱮᱠᱥᱱᱟᱜ ᱠᱷᱤᱞᱚᱱᱰ ᱥᱟᱶ ᱜᱮ ᱡᱚᱲᱟᱣ ᱢᱮᱱᱟᱜ ᱠᱚᱣᱟ | ᱪᱤᱱ ᱨᱮᱭᱟᱜ ᱥᱮᱨᱣᱟ ᱞᱮᱠᱟ ᱛᱮ ᱦᱚᱲᱢᱚ ᱱᱤᱯᱷᱩᱴ ᱫᱚᱦᱚᱭ ᱦᱚ ᱪᱤᱱ ᱨᱮᱛᱟᱜ ᱢᱤᱫ ᱢᱟᱨᱟᱝ ᱠᱷᱤᱞᱚᱱᱰ ᱞᱮᱠᱟᱱᱟᱜ ᱠᱟᱱ ᱜᱮᱭᱟ | ᱪᱤᱱ ᱨᱮ ᱡᱟ.ᱛᱨᱤᱭᱟ. ᱞᱮᱵᱮᱞ ᱨᱮ ᱚᱞᱤᱢᱯᱤᱠ ᱠᱷᱤᱞᱚᱱᱰ ᱨᱮᱭᱟᱜ ᱢᱟᱱᱚᱛ ᱟᱯᱚᱣᱟᱜ ᱯᱚᱱᱟᱜ ᱟᱭᱢᱟ ᱠᱷᱤᱞᱚᱱᱰ ᱠᱟ.ᱢᱤ ᱦᱚᱨᱟ ᱠᱟᱱᱟ |
ᱱᱟᱜᱟᱢ
ᱰᱨᱟᱜᱚᱱ ᱞᱟ.ᱣᱠᱟ. ᱟ.ᱛᱠᱤᱨ ᱦᱟᱯᱟᱨᱟᱣ ᱟᱢᱫᱟᱡᱽ 2000 ᱥᱮᱨᱢᱟ ᱢᱟᱲᱟᱝ ᱜᱟᱱ ᱠᱷᱚᱱ ᱡᱟᱣ ᱥᱮᱨᱢᱟ ᱜᱮ ᱱᱚᱣᱟ ᱠᱷᱤᱞᱚᱱᱰ ᱚᱨᱟᱢᱚᱜ ᱨᱮᱭᱟᱜ ᱥᱮᱨᱣᱟ ᱦᱮᱡ ᱟ.ᱜᱩ ᱟᱠᱟᱱᱟ | ᱱᱚᱣᱟ ᱠᱟᱛᱷᱟ ᱛᱮᱭᱟᱜ ᱥᱟᱵᱩᱛ ᱢᱮᱱᱟᱜ-ᱟ ᱡᱮ ᱯᱷᱩᱴᱵᱚᱞ ᱯᱨᱚᱴᱚ ᱴᱟᱭᱮᱯ ᱠᱩᱡᱩ, ᱢᱟᱥᱤ ᱢᱟᱲᱟᱝ ᱫᱚᱥᱟᱨ ᱟᱨ ᱛᱮᱥᱟᱨ ᱥᱟᱭᱟᱱᱟᱜ ᱚᱠᱛᱮ ᱨᱮ ᱪᱤᱱ ᱨᱮ  ᱱᱟᱦᱟᱜ ᱵᱮᱱᱟᱣ ᱞᱟᱜᱤᱫ ᱜᱚᱴᱟ ᱫᱩᱱᱤᱛᱟ. ᱨᱮ ᱯᱟᱥᱱᱟᱣᱚᱜ ᱢᱟᱲᱟᱝ ᱱᱚᱣᱟ ᱨᱮᱛᱟᱜ ᱰᱩᱱᱰᱦᱟ.ᱣ ᱦᱩᱭ ᱞᱮᱱᱟ | ᱦᱚᱲ ᱠᱩᱥᱩᱭᱟᱜ ᱠᱷᱤᱞᱚᱱᱰ ᱠᱚ ᱢᱩᱫᱽ ᱨᱮ ᱴᱮᱵᱚᱞᱴᱮᱱᱤᱥ, ᱵᱮᱴ ᱢᱤᱱᱴᱚᱱ, ᱢᱟᱨᱥᱟᱞ ᱟᱨᱴ, ᱟᱨ ᱯᱚᱞᱚ ᱞᱮᱠᱟᱱ ᱟᱭᱢᱟ ᱠᱷᱤᱞᱚᱱᱰ ᱥᱮᱞᱮᱫ ᱢᱮᱱᱟᱜ-ᱟ | ᱪᱤᱱ ᱨᱮᱭᱟᱜ ᱯᱮᱥᱟᱣᱟᱨ ᱠᱷᱤᱞᱚᱱᱰ, ᱱᱚᱣᱟ ᱩᱛᱱᱟ.ᱣᱚᱜ ᱨᱮᱱᱽᱜ ᱛᱷᱟᱨ ᱨᱮ ᱛᱟᱦᱮ ᱠᱟᱱᱟ | ᱚᱱᱟ ᱥᱟᱶ ᱥᱟᱶ ᱛᱮ ᱦᱚᱠᱤ, ᱥᱮ ᱯᱤᱝ ᱯᱚᱝ, ᱦᱚ ᱥᱮᱞᱮᱫ ᱮᱱᱟ |
ᱯᱷᱩᱴᱵᱚᱞ
ᱯᱷᱩᱴ ᱵᱚᱞ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱵᱟ.ᱲᱛᱤ ᱧᱮᱧᱮᱞᱤᱭᱟ. ᱠᱚ ᱠᱩᱥᱤᱛᱟᱜ ᱠᱷᱤᱞᱚᱱᱰ ᱠᱟᱱᱟ | ᱟᱨ 1900 ᱥᱮᱨᱢᱟ ᱚᱠᱛᱮ ᱨᱮ ᱯᱷᱩᱴ ᱵᱚᱞ ᱮᱱᱮᱡ ᱵᱤᱨᱤᱛᱤᱭᱟ. ᱠᱟ.ᱢᱤ ᱢᱮᱱ ᱛᱮ ᱞᱮᱠᱷᱟ ᱭᱮᱱ ᱟᱨᱦᱚ ᱵᱟ.ᱲᱛᱤ ᱤᱫᱤᱭᱮᱱᱟ | ᱱᱚᱮᱟ ᱦᱚ ᱚᱞ ᱢᱮᱱᱟᱜ-ᱟ ᱡᱮ ᱯᱷᱩᱴᱵᱚᱞ ᱥᱚᱢᱥᱱ ᱞᱮᱠᱟᱱ ᱠᱷᱤᱞᱚᱱᱰᱯᱟᱦᱤᱞ ᱨᱮ ᱟᱢᱫᱟᱡᱽ 50 ᱢᱟᱥᱤ ᱢᱟᱲᱥᱝ ᱨᱮ ᱠᱚ ᱮᱱᱮᱡ ᱞᱮᱱᱟ |  ᱱᱟᱦᱟᱜ ᱪᱤᱱ ᱯᱷᱩᱴᱵᱚᱞ ᱨᱮᱭᱟᱜ ᱛᱷᱟᱛᱚᱱ ᱛᱟᱭᱚᱢ  ᱯᱷᱩᱴᱵᱚᱞ ᱮᱥᱚᱥᱤᱭᱮᱥᱚᱱ 1949 ᱥᱮᱨᱢᱟ ᱨᱮ ᱪᱟᱭᱱᱟ ᱨᱮᱭᱟᱜ ᱫᱤᱥᱣᱟ. ᱨᱥᱡᱽ ᱦᱚᱛᱮ ᱛᱮ ᱦᱩᱭ ᱞᱮᱱᱟ |
ᱥᱟᱛᱨᱟᱧᱡᱽ
ᱴᱩᱨᱤᱱ ᱨᱮ 2006 ᱥᱮᱨᱢᱟ ᱨᱮ 37 ᱣᱟᱱᱟᱜ ᱥᱟᱛᱨᱟᱧᱡᱽ ᱚᱞᱚᱢᱯᱤᱭᱚᱰ ᱨᱮ ᱪᱤᱱ ᱨᱮᱭᱟᱜ ᱵᱷᱟᱜᱮ ᱚᱨᱡᱚ ᱛᱟᱦᱮ ᱠᱟᱱᱟ, ᱡᱮᱞᱮ ᱠᱟ ᱦᱮᱨᱮᱞ ᱴᱤᱢ ᱫᱚ ᱫᱚᱥᱟᱨ ᱟᱨ ᱢᱟᱭᱡᱤᱣ ᱫᱚ ᱛᱮᱥᱟᱨ ᱟᱜ ᱴᱷᱟ'ᱶ ᱠᱚ ᱦᱟᱢᱨᱴ ᱡᱚᱝᱟᱱ ᱛᱟᱦᱮ ᱠᱟᱱᱟ | ᱪᱤᱱᱤ ᱩᱛᱱᱟ.ᱣ ᱨᱮᱭᱟᱜ ᱦᱟᱨᱚᱱ  ᱜᱷᱚᱴᱚᱱᱟ ᱠᱚ ᱢᱟᱨᱟᱝ ᱥᱚᱨᱠᱟᱨᱤ ᱥᱚᱦᱚᱫ ᱟᱨ ᱵᱤᱱᱤᱰᱟᱣ ᱦᱟᱯᱟᱨᱟᱣ ᱦᱚᱛᱮᱵᱛᱮ ᱦᱩᱭ ᱞᱮᱱᱟ |
ᱵᱮᱰᱢᱤᱱᱴᱚᱱ
ᱵᱮᱰ ᱢᱤᱱ ᱴᱚᱱ ᱪᱤᱱ ᱨᱮᱭᱟᱜ ᱢᱤᱫ ᱢᱚᱱᱮ ᱠᱷᱩᱥᱤ ᱠᱷᱤᱞᱚᱱᱰ ᱠᱟᱱᱟ ᱟᱨ ᱨᱚᱢᱚᱡᱚᱜ ᱞᱟ.ᱜᱤᱫ ᱠᱚ ᱠᱷᱤᱞᱚᱱᱰ ᱮᱫ ᱠᱟᱱᱟ | ᱟᱭᱢᱟ ᱪᱤᱱᱤ ᱵᱮᱰ ᱢᱩᱱ ᱴᱚᱱ ᱠᱷᱤᱞᱚᱱᱰᱤᱭᱟ. ᱠᱚ ᱡᱮᱜᱮᱫ ᱡᱟᱠᱟᱛ ᱞᱮᱵᱮᱞ ᱨᱮ ᱡᱤᱛᱠᱟ.ᱨ ᱠᱚ ᱦᱟᱢᱮᱢᱮᱴ ᱟᱠᱟᱫᱟ ᱟᱨ ᱵᱤ. ᱰᱟᱵᱽᱞᱤᱭᱩ. ᱮᱯᱷ. ᱵᱤᱥᱚ ᱪᱟᱢᱯᱤᱭᱚᱱ ᱥᱤᱯ ᱨᱮ ᱟᱭᱢᱟ ᱥᱚᱢᱟ ᱢᱮᱰᱮᱞ ᱠᱚ ᱦᱟᱢᱮᱴ ᱟᱠᱟᱫᱟ |ᱱᱚᱣᱟ ᱜᱚᱴᱟ ᱫᱤᱥᱚᱢ ᱨᱮ ᱥᱚᱠᱟᱱ ᱠᱷᱤᱞᱚᱱᱰ ᱥᱟᱶ ᱛᱮ ᱟᱨ ᱡᱚᱛᱚ ᱦᱚᱲ ᱢᱚᱱᱮ ᱠᱷᱩᱥᱤ ᱟᱨ ᱡᱤᱵᱚᱱ ᱠᱷᱟᱱᱰᱟᱣ ᱵᱤᱨᱤᱛᱤᱭᱟ. ᱠᱷᱤᱞᱚᱱᱰ ᱦᱚ ᱠᱟᱱᱟ | ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱚᱢᱚᱨᱟᱵᱚᱛᱤ
ᱚᱢᱚᱨᱟᱵᱚᱛᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱜᱩᱱᱴᱩᱨ ᱦᱚᱱᱚᱛ ᱨᱮ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱪᱷᱟᱹᱴᱭᱟᱹᱨ
"ᱚᱢᱚᱨᱟᱵᱚᱛᱤ" ᱧᱩᱛᱩᱢ ᱫᱚ ᱱᱟᱜᱟᱢᱤᱭᱟᱹ ᱚᱢᱚᱨᱟᱵᱚᱛᱤ ᱟᱹᱛᱩ, ᱥᱟᱛᱣᱚᱦᱚᱱ ᱵᱚᱝᱥᱚ ᱨᱮᱱᱟᱜ ᱢᱟᱨᱮ ᱨᱟᱡᱽᱜᱟᱲ ᱠᱷᱚᱱ ᱚᱸᱰᱚᱠ ᱟᱠᱟᱱᱟ ᱾ ᱜᱩᱱᱴᱩᱨ, ᱵᱤᱡᱚᱭᱣᱟᱰᱟ ᱟᱨ ᱛᱮᱱᱟᱞᱤ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱚᱢᱚᱨᱟᱵᱚᱛᱤ ᱨᱮᱱᱟᱜ ᱢᱩᱬ ᱛᱟᱞᱢᱟ ᱠᱟᱱᱟ ᱾
ᱚᱛᱱᱚᱜ
ᱥᱚᱦᱚᱨ ᱫᱚ ᱜᱩᱱᱴᱩᱨ ᱦᱚᱱᱚᱛ ᱨᱮ ᱠᱨᱤᱥᱱᱟ ᱜᱟᱰᱟ ᱫᱷᱟᱨᱮ ᱨᱮ ᱵᱮᱱᱟᱜ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱵᱤᱡᱚᱭᱣᱟᱰᱟ ᱠᱷᱚᱱ ᱮᱛᱚᱢᱼᱯᱟᱪᱮ ᱨᱮ ᱑᱐ ᱠᱤᱞᱚᱢᱤᱴᱚᱨ (᱖.᱒ ᱢᱤᱞ), ᱜᱩᱱᱴᱩᱨ ᱠᱷᱚᱱ ᱠᱚᱧᱮ ᱨᱮ ᱒᱕ ᱠᱤᱞᱚᱢᱤᱴᱚᱨ (᱑᱖ ᱢᱤᱞ), ᱟᱱᱫᱷᱨᱚ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱫᱚᱨᱭᱟ ᱫᱷᱟᱨᱮ ᱟᱱᱫᱷᱨᱚ ᱴᱚᱴᱷᱟ ᱨᱮᱱᱟᱜ ᱠᱚᱨᱚᱢᱚᱱᱰᱚᱞ ᱫᱚᱨᱭᱟ ᱫᱷᱟᱨᱮ ᱨᱮᱱᱟᱜ ᱥᱩᱨᱥᱩᱯᱩᱨ ᱛᱮᱱᱟᱞᱤ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ (᱒᱘ ᱢᱤᱞ) ᱮᱛᱚᱢᱼᱥᱟᱢᱟᱝ ᱨᱮ ᱦᱩᱭᱩᱜᱼᱟ ᱾
ᱥᱟᱜᱟᱲᱚᱢ
ᱯᱚᱱᱰᱤᱛ ᱱᱮᱦᱨᱩ ᱵᱟᱥ ᱥᱴᱮᱥᱚᱱ ᱟᱨ ᱮᱱᱴᱤᱟᱨ ᱵᱟᱥ ᱥᱴᱮᱥᱚᱱ, ᱛᱮᱱᱟᱞᱤ ᱵᱟᱥ ᱥᱴᱮᱥᱚᱱ ᱠᱷᱚᱱ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ (APSRTC) ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ ᱵᱟᱥ ᱥᱚᱦᱚᱨ ᱫᱚ ᱵᱤᱡᱚᱭᱣᱟᱰᱟ ᱟᱨ ᱛᱮᱱᱟᱞᱤ, ᱜᱩᱱᱴᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱠᱩᱰᱰᱟᱞᱳᱨ ᱦᱚᱱᱚᱛ
ᱠᱩᱰᱰᱟᱞᱳᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱠᱩᱰᱰᱟᱞᱳᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱕᱖᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱰᱰᱟᱞᱳᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱖᱐᱕,᱙᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱒᱗᱙,᱙᱕᱐ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱑᱔᱗,᱖᱔᱔ ᱠᱚᱲᱟ ᱟᱨ ᱑᱓᱒,᱓᱐᱖ ᱛᱤᱨᱞᱟᱹ ᱠᱚᱟ ᱛᱟᱦᱮᱸ ᱠᱟᱱᱟ ᱾ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱙.᱓᱒% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱐.᱖% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱙᱒.᱙᱙% ᱥᱟᱞᱟᱜ ᱛᱩᱞᱟᱹ ᱯᱟᱹᱭᱞᱟᱹ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱙% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱖᱓᱕,᱕᱗᱘ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱠᱷᱚᱸᱰ
ᱠᱩᱰᱰᱟᱞᱳᱨ ᱦᱚᱱᱚᱛ ᱨᱮ ᱑᱐ ᱜᱚᱴᱟᱝ ᱛᱟᱞᱩᱠ, ᱑᱓ ᱵᱚᱱᱚᱛ, ᱕ ᱜᱚᱴᱟᱝ ᱱᱚᱜᱚᱨ ᱯᱟᱞᱤᱠᱟ ᱟᱨ ᱑᱘ ᱜᱚᱴᱟᱝ ᱱᱚᱜᱚᱨ ᱯᱚᱸᱪᱟᱭᱚᱛ ᱥᱮᱞᱮᱫ ᱟᱠᱟᱱᱟ ᱾
ᱥᱟᱜᱟᱲᱚᱢ
ᱠᱩᱰᱰᱟᱞᱳᱨ ᱦᱚᱱᱚᱛ ᱫᱚ ᱨᱮᱞ ᱟᱨ ᱥᱚᱲᱚᱠ ᱤᱫᱤ ᱛᱮ ᱢᱩᱬ ᱥᱚᱦᱚᱨ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱚᱲᱚᱠ ᱥᱟᱜᱟᱲᱚᱢ
ᱯᱩᱰᱩᱪᱮᱨᱤ, ᱪᱤᱫᱚᱢᱵᱚᱨᱚᱢ, ᱛᱤᱮᱩᱵᱷᱚᱱᱱᱟᱢᱚᱞᱟᱭ, ᱚᱨᱱᱤ, ᱵᱷᱮᱞᱞᱳᱨ ᱟᱨ ᱵᱷᱤᱞᱩᱯᱯᱩᱨᱚᱢ ᱞᱮᱠᱟᱱ ᱥᱩᱨᱥᱩᱯᱩᱨ ᱥᱚᱦᱚᱨ ᱞᱟᱹᱜᱤᱫ ᱥᱟᱨᱟ ᱞᱮᱛᱟᱨ ᱵᱟᱥ ᱢᱮᱱᱟᱜᱼᱟ ᱾ ᱛᱟᱢᱤᱞᱱᱟᱰᱩ ᱨᱮ, ᱪᱮᱱᱱᱟᱭ, ᱛᱤᱨᱩᱪᱤᱨᱟᱯᱯᱚᱞᱤ ᱟᱨ ᱥᱟᱞᱮᱢ ᱞᱮᱠᱟᱱ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱥᱟᱨᱟ ᱞᱮᱛᱟᱨ ᱵᱟᱥ ᱪᱟᱞᱟᱜᱼᱟ ᱾
ᱱᱚᱶᱟ ᱥᱚᱲᱚᱠ ᱰᱟᱦᱟᱨ ᱛᱮ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱠᱩᱰᱰᱟᱞᱳᱨ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱲᱚᱠ ᱠᱚ :
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱞᱮᱰᱤ ᱜᱟᱜᱟ
ᱥᱴᱮᱯᱷᱟᱱᱤ ᱡᱳᱣᱟᱱᱤ ᱟᱧᱡᱮᱞᱤᱱᱟ ᱡᱚᱨᱢᱟᱱᱚᱴᱟ (ᱡᱟᱱᱟᱢᱺ᱒᱘ ᱢᱟᱨᱪ ᱑᱙᱘᱖) ᱡᱟᱦᱟᱸᱭ ᱫᱚ ᱞᱮᱰᱤ ᱜᱟᱜᱟ ᱢᱮᱱᱛᱮᱫᱤᱥᱚᱢ  ᱨᱮ ᱠᱚ ᱵᱟᱰᱟᱭᱮ ᱠᱟᱱᱟ ᱾ᱩᱱᱤᱫᱚ ᱧᱩᱛᱩᱢᱟᱱ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ, ᱥᱮᱨᱮᱧ ᱚᱱᱚᱞᱤᱭᱟᱹ, ᱠᱷᱮᱞᱚᱸᱰᱤᱭᱟᱹ ᱟᱨ  ᱯᱨᱚᱰᱩᱥᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱵᱤᱱ ᱵᱚᱱᱚᱫᱚᱞ ᱟᱨ ᱩᱛᱩᱨᱜᱩᱢ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱹᱰᱤ ᱫᱚᱭ ᱧᱩᱢᱩᱜ ᱠᱟᱱᱟ ᱾ ᱜᱟᱜᱟ ᱫᱚ ᱟᱡᱟᱜ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ  ᱡᱤᱭᱚᱱ ᱟᱥᱲᱟ ᱵᱭᱟᱸᱰ ᱟᱨ ᱟᱭᱢᱟ ᱨᱟᱲᱟ  ᱨᱚᱝ ᱢᱟᱸᱰᱣᱟ ᱫᱟᱨᱟᱭ ᱛᱮ ᱮᱦᱚᱵ ᱞᱮᱫ  ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱤᱫ ᱧᱩᱛᱩᱢᱟᱱ ᱯᱨᱚᱯᱷᱮᱥᱚᱱᱟᱞ ᱥᱮᱱᱮᱨᱮᱧᱤᱭᱟᱹ ᱦᱩᱭᱩᱜ  ᱞᱟᱦᱟ ᱨᱮ ᱱᱤᱣᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ  ᱛᱟᱹᱨᱤ ᱨᱮ ᱢᱮᱱᱟᱜ ᱛᱤᱥᱪ ᱥᱠᱩᱞ ᱚᱯᱷ  ᱟᱨᱴᱥ ᱨᱮ ᱯᱟᱲᱦᱟᱣᱜ ᱠᱟᱱ  ᱛᱟᱦᱮᱸᱫ ᱾   ᱰᱮᱯᱷ ᱡᱟᱢ ᱨᱮᱠᱚᱰᱤᱝᱥ  ᱟᱡᱟᱜ ᱮᱜᱨᱤᱢᱮᱸᱴ ᱛᱚᱯᱟᱜ ᱠᱮᱫ  ᱛᱟᱭᱚᱢ ᱜᱟᱜᱟ ᱫᱚ ᱢᱤᱫ ᱥᱮᱨᱮᱧ ᱚᱱᱚᱞᱤᱭᱟᱹ  ᱞᱮᱠᱟᱛᱮ ᱥᱚᱱᱤᱮ ᱴᱤᱵᱷᱤ ᱢᱤᱣᱡᱤᱠ ᱞᱟᱹᱜᱤᱫ  ᱥᱮᱨᱮᱧ ᱚᱞ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾  ᱒᱐᱐᱗ ᱥᱟᱞᱮ ᱨᱮ ᱟᱠᱳᱱ ᱥᱟᱶ ᱢᱮᱥᱟ ᱠᱟᱛᱮ ᱤᱱᱴᱚᱨᱥᱠᱚᱯ ᱨᱮᱠᱚᱨᱰᱥ ᱟᱨ ᱠᱳᱱᱞᱟᱭᱤᱵᱽ ᱰᱤᱥᱴᱨᱤᱵᱩᱥᱚᱱ ᱞᱟᱹᱜᱤᱫ ᱥᱮᱨᱮᱧ ᱮ  ᱮᱦᱚᱵ ᱞᱮᱫ ᱛᱟᱦᱮᱸᱫ ᱾    ᱩᱱᱤ ᱚᱱᱟ ᱥᱮᱨᱢᱟ ᱜᱮ ᱟᱡᱟᱜ  ᱮᱛᱚᱦᱚᱵ ᱟᱞᱵᱚᱢ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱯᱩᱭᱞᱩ ᱟᱞᱵᱚᱢ ᱨᱮ ᱰᱟᱱᱥ ᱯᱚᱯ  ᱟᱨ ᱮᱞᱮᱠᱴᱨᱚ ᱯᱚᱯ ᱛᱟᱦᱮᱸ ᱠᱟᱱᱟ ᱾ᱱᱚᱶᱟ ᱛᱟᱭᱚᱢ ᱟᱡᱟᱜ ᱟᱭᱢᱟ ᱟᱞᱵᱚᱢ  ᱡᱚᱣᱟᱝ ᱵᱮᱯᱟᱨ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱜᱟᱜᱟ ᱟᱜ ᱫᱚᱥᱟᱨ ᱢᱟᱨᱟᱝ ᱟᱞᱵᱚᱢ ᱵᱚᱨᱱᱫᱤᱥ ᱣᱮ  ᱒᱐᱑᱑ ᱥᱟᱞᱮ ᱨᱮ ᱨᱚᱠ ᱟᱨ  ᱴᱮᱠᱱᱚ ᱦᱚᱨᱟ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱯᱩᱭᱞᱩ ᱦᱟᱯᱛᱟ ᱨᱮᱜᱮ ᱱᱚᱶᱟ ᱟᱞᱵᱚᱢ ᱑᱐  ᱞᱟᱠᱷ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱤᱨᱤᱧ ᱞᱮᱫ  ᱛᱟᱦᱮᱸᱫ ᱱᱚᱶᱟ ᱟᱞᱵᱚᱢ ᱨᱮᱱᱟᱜ ᱢᱩᱬ ᱥᱮᱨᱮᱧᱫᱚᱟᱭᱤᱴᱩᱱ ᱥᱴᱚᱨ ᱠᱷᱚᱱ ᱢᱤᱫ ᱦᱟᱯᱛᱟ  ᱠᱷᱚᱱ ᱠᱚᱢᱚᱠᱛᱚ ᱨᱮᱜᱮ ᱑᱐ ᱞᱟᱠᱷ ᱠᱷᱚᱱ  ᱵᱟᱹᱲᱛᱤ ᱫᱷᱟᱣ ᱟᱹᱛᱩᱨᱟᱬᱜᱚ(download)  ᱞᱮᱱ ᱛᱟᱦᱮᱸᱫ ᱱᱚᱶᱟ ᱛᱟᱭᱚᱢ ᱟᱡᱟᱜ ᱛᱮᱥᱟᱨᱟᱞᱵᱚᱢ ᱡᱩᱢᱤᱫᱽ ᱫᱤᱥᱚᱢ ᱟᱢᱮᱨᱤᱠᱟ ᱨᱮ  ᱟᱹᱰᱤ ᱡᱩᱨ ᱵᱮᱯᱟᱨᱮᱱ ᱥᱟᱶᱛᱮ ᱟᱹᱰᱤ ᱦᱚᱲᱟᱜᱢᱚᱱᱮ ᱠᱤᱨᱤᱧ ᱞᱮᱫ ᱛᱟᱦᱮᱸᱫ ᱟᱨ ᱱᱟᱜᱟᱢ ᱮ  ᱚᱞ ᱞᱮᱫ ᱛᱟᱦᱮᱸᱫ ᱾ ᱒᱐᱑᱕ ᱥᱟᱞᱮ ᱨᱮ ᱜᱟᱜᱟ ᱟᱢᱮᱨᱤᱠᱟ ᱨᱮᱱᱟᱜ  ᱢᱤᱫ ᱥᱟᱺᱜᱤᱧ ᱧᱮᱱᱮᱞᱚᱢ ᱨᱮᱱᱟᱜ ᱢᱤᱫ  ᱛᱤᱨᱭᱟᱹᱣᱟᱹᱱ (TV serial) ᱨᱮ  ᱠᱷᱮᱞᱚᱸᱰ  ᱞᱮᱫ ᱛᱟᱦᱮᱸᱫ ᱾ ᱩᱱᱤ  ᱒᱐᱑᱕-᱒᱐᱑᱖  ᱥᱟᱞᱮᱨᱮ ᱯᱟᱨᱥᱟᱞ ᱞᱮᱵ ᱟᱢᱮᱨᱤᱠᱤᱭᱟᱹ  ᱛᱤᱨᱭᱟᱹᱣᱟᱹᱱ  ᱟᱢᱮᱨᱤᱠᱟᱱ ᱦᱚᱨᱚᱨ ᱥᱴᱚᱨᱭᱺ  ᱦᱚᱴᱮᱞ ᱨᱮ ᱠᱷᱮᱞᱚᱸᱰ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱛᱤᱨᱭᱟᱹᱣᱟᱹᱱ ᱨᱮ ᱟᱡᱟᱜ ᱠᱷᱮᱞᱚᱸᱰ  ᱞᱟᱹᱜᱤᱫ ᱜᱚᱞᱰᱮᱞ ᱜᱯᱞᱚᱵᱽ ᱥᱤᱯᱷᱟᱹ  ᱯᱟᱨᱟᱵᱽ ᱨᱮ ᱥᱚᱨᱮᱥ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱹᱥᱤᱨᱯᱷᱟᱹᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱒᱐᱑᱗  ᱥᱟᱞᱮ ᱯᱷᱮᱵᱽᱨᱩᱣᱟᱨᱤ ᱪᱟᱸᱫᱚ ᱨᱮ ᱥᱩᱯᱚᱨ  ᱵᱚᱣᱩᱞ ᱮᱞᱹᱟᱭᱤᱹ ᱦᱟᱯᱷᱴᱟᱭᱤᱢ ᱥᱳ ᱨᱮ  ᱥᱮᱨᱮᱧ ᱞᱮᱫ ᱛᱟᱦᱮᱸ ᱡᱟᱦᱟᱸ ᱨᱮ ᱟᱹᱰᱤ ᱠᱚ  ᱥᱟᱨᱦᱟᱣ ᱞᱮᱫᱮ ᱛᱟᱦᱮᱸᱫ ᱾
᱒᱐᱑᱖ ᱡᱟᱱᱩᱣᱟᱹᱨᱤ ᱦᱟᱹᱵᱤᱡ ᱛᱮ ᱜᱟᱜᱟ ᱟᱜ ᱒ ᱠᱚᱨᱚᱨ ᱗᱐ ᱞᱟᱠᱷ ᱠᱷᱚᱱ ᱵᱟᱹᱲᱛᱤ ᱟᱞᱵᱚᱢᱟᱹᱠᱷᱨᱤᱧ ᱞᱮᱸ ᱛᱟᱦᱮᱸᱫ ᱾  ᱱᱚᱶᱟ ᱜᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱟᱹᱠᱷᱨᱤᱧ ᱟᱠᱟᱱ ᱥᱮᱨᱮᱧ ᱦᱩᱱᱟᱹᱨᱤᱭᱟᱹ ᱛᱟᱞᱟᱨᱮ ᱴᱷᱟᱶ ᱮ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱜᱟᱜᱟ  ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ, ᱚᱱᱟ ᱠᱚ ᱢᱩᱸᱫᱽ ᱨᱮ ᱯᱮᱭᱟ ᱵᱨᱤᱴ ᱥᱤᱨᱯᱷᱟᱹ ᱠᱚ ᱟᱡᱟᱜ ᱡᱤᱭᱚᱱ ᱞᱟᱹᱜᱤᱫ ᱢᱟᱨᱟᱝ ᱛᱟᱦᱮᱸ ᱠᱟᱱᱟ ᱾  ᱛᱩᱨᱩᱭ ᱜᱚᱴᱟᱝ ᱜᱨᱟᱢᱤ  ᱥᱤᱨᱯᱷᱟᱹ ᱟᱨ ᱟᱭᱢᱟ ᱥᱤᱨᱯᱷᱟᱹ ᱟᱠᱷᱲᱟ  ᱨᱮ ᱥᱤᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱨᱟᱹᱣᱩᱞᱠᱮᱞᱟ ᱩᱰᱟᱹᱱ ᱰᱟᱹᱦᱤ
ᱨᱟᱹᱣᱩᱞᱠᱮᱞᱟ ᱩᱰᱟ,ᱱ ᱰᱟᱹᱦᱤ (IATA: RRK, ICAO: VERK) ᱫᱚ ᱨᱟᱹᱣᱩᱞᱠᱮᱞᱟ ᱳᱰᱤᱥᱟ ᱨᱮ ᱢᱮᱱᱟᱜ ᱢᱮᱱᱟᱜ ᱢᱤᱫ ᱩᱰᱟᱹᱱ ᱰᱟᱦᱤ ᱠᱟᱱᱟ ᱾ ᱱᱚᱶᱟ ᱨᱟᱹᱣᱩᱞᱠᱮᱞᱟ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱪᱷᱮᱸᱰ ᱠᱚᱞᱚᱱᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱟᱹᱲᱛᱤ ᱠᱟᱛᱮ ᱫᱟᱬᱟᱱ ᱦᱤᱡᱩᱜ ᱠᱟᱱ ᱦᱚᱲ, ᱥᱤᱧᱚᱛᱤᱭᱟᱹ ᱤᱥᱴᱤᱞ ᱞᱤᱢᱤᱴᱮᱰ ᱟᱹᱢᱟᱹᱞᱤᱭᱟᱹ ᱟᱨ ᱮᱢᱟᱱ ᱦᱚᱲ ᱠᱚ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱠᱚᱞᱠᱟᱛᱟ ᱟᱨ ᱵᱷᱩᱵᱚᱱᱮᱥᱚᱨ ᱛᱮ ᱩᱰᱟᱹᱱ ᱜᱟᱹᱰᱤ ᱫᱚ ᱥᱮᱱᱚᱜ ᱠᱟᱱᱟ ᱾
ᱱᱟᱜᱟᱢ
ᱱᱚᱶᱟ ᱩᱰᱟᱹᱱ ᱨᱚᱱᱣᱮ ᱫᱚ ᱮᱦᱚᱵ ᱴᱟᱴᱟ ᱤᱥᱴᱤᱞ ᱠᱩᱢᱯᱟᱹᱱᱤ ᱫᱟᱨᱟᱭ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱑᱙᱕᱐ ᱥᱟᱞᱮ ᱨᱮ ᱾ ᱥᱩᱱᱫᱚᱨᱜᱚᱰ ᱮᱞᱟᱠᱟ ᱨᱮ ᱢᱮᱱᱟᱜ ᱰᱚᱞᱢᱟᱭᱤᱴ ᱟᱨ ᱮᱴᱟᱜ ᱛᱚᱯᱟ ᱫᱩᱨᱤᱵᱽ ᱤᱭᱟᱹᱛᱮ ᱥᱚᱨᱵᱷᱮ ᱟᱨ ᱦᱮᱥᱮᱱ ᱵᱮᱵᱚᱥᱛᱟ ᱠᱚ ᱧᱮᱞ ᱯᱚᱨᱚᱠ ᱞᱟᱹᱜᱤᱫ ᱴᱟᱴᱟ ᱤᱥᱴᱤᱞ ᱨᱤᱱ ᱟᱹᱢᱟᱹᱞᱤᱭᱟᱹ ᱠᱚᱣᱟᱜ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱵᱮᱵᱚᱥᱛᱟ ᱞᱮᱱᱟ ᱾
᱒᱐᱐᱗ ᱥᱟᱞᱮ ᱨᱮ ᱟᱨᱫᱚᱲᱦᱟ AAI ᱦᱚᱛᱮᱛᱮ ᱱᱚᱸᱰᱮ ᱠᱷᱚᱱ ᱩᱰᱟᱹᱱ ᱩᱰᱟᱹᱣ ᱨᱮᱱᱟᱜ ᱡᱚᱛᱷᱟᱛ ᱢᱚᱱᱮ ᱠᱟᱛᱮ ᱦᱟᱛᱟᱣ ᱨᱩᱣᱟᱹᱲ ᱠᱮᱫᱼᱟ ᱾ ᱮᱭᱟᱨ ᱳᱰᱤᱥᱟ ᱨᱮᱱᱟᱜ ᱩᱰᱟᱹᱱ ᱜᱟᱹᱰᱤ ᱱᱚᱸᱰᱮ ᱠᱷᱚᱱ ᱡᱷᱟᱨᱥᱩᱜᱩᱰᱟ ᱥᱮᱫ ᱛᱮ ᱵᱷᱩᱵᱚᱱᱮᱥᱚᱨ ᱟᱨ ᱠᱚᱞᱠᱟᱛᱟ ᱫᱤᱱᱟᱹᱢ ᱥᱮᱱᱚᱜ ᱵᱮᱵᱚᱥᱛᱟ ᱮᱦᱚᱵ ᱞᱮᱫ ᱨᱮ ᱦᱚᱸ ᱛᱟᱭᱚᱢ ᱛᱮ ᱛᱷᱩᱠᱩᱢ ᱮᱱᱟ ᱾
ᱢᱟᱱᱰᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱟᱱᱰᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱘᱑ ᱜᱚᱴᱟᱝ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱚ ᱨᱟᱺᱪᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱢᱟᱱᱰᱟᱨ ᱫᱚ ᱞᱚᱦᱟᱨᱫᱟᱜᱟ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱥᱟᱞᱟᱜ ᱛᱮ ᱯᱩᱱᱭᱟᱹ ᱮᱴᱟᱜ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱚ, ᱥᱤᱥᱟᱭ, ᱜᱩᱢᱞᱟ, ᱵᱤᱥᱩᱱᱯᱩᱨ ᱟᱨ ᱞᱚᱦᱟᱨᱫᱟᱜᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱟᱹᱫᱤᱵᱟᱹᱥᱤ ᱠᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ ᱾
ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ
^ ᱩᱯ-ᱵᱟᱪᱷᱱᱟᱣ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱵᱤᱨᱟᱠᱟᱵᱟᱫᱽ ᱦᱚᱱᱚᱛ
ᱵᱤᱠᱟᱨᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱵᱤᱠᱟᱨᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱵᱷᱤᱲᱟᱹᱣ ᱨᱮ ᱥᱚᱝᱜᱟᱨᱮᱰᱰᱤ, ᱢᱚᱦᱵᱩᱵᱽᱱᱟᱜᱟᱨ, ᱱᱟᱨᱟᱭᱚᱬᱯᱮᱴ, ᱨᱟᱝᱜᱟᱨᱮᱰᱰᱤ ᱟᱨ ᱠᱚᱨᱱᱟᱴᱚᱠ ᱨᱮᱱᱟᱜ ᱯᱚᱱᱚᱛ ᱥᱤᱢᱟᱹ ᱥᱟᱞᱟᱜ ᱞᱟᱜᱟᱣᱜᱼᱟ ᱾
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱓,᱓᱘᱖.᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱓᱐᱗.᱓᱔ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱵᱷᱤᱲᱟᱹᱣ ᱨᱮ ᱨᱮ ᱥᱟᱝᱜᱟᱨᱮᱰᱰᱤ, ᱨᱟᱝᱜᱟᱨᱮᱰᱰᱤ, ᱱᱟᱨᱟᱭᱚᱬᱯᱮᱴ, ᱢᱚᱦᱵᱩᱵᱽᱱᱟᱜᱟᱨ ᱟᱨ ᱠᱚᱨᱱᱟᱴᱚᱠ ᱯᱚᱱᱚᱛ ᱥᱟᱶ ᱞᱟᱜᱟᱣᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱙᱒᱗,᱑᱔᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ
ᱦᱚᱱᱚᱛ ᱨᱮ ᱛᱚᱸᱫᱩᱨ ᱟᱨ ᱵᱤᱠᱟᱨᱟᱵᱟᱫᱽ ᱨᱮᱱᱟᱜ ᱵᱟᱨᱭᱟ ᱨᱟᱡᱽᱥᱣᱟ ᱢᱚᱱᱰᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱑᱘ ᱢᱚᱱᱰᱚᱞ ᱨᱮ ᱡᱚᱜᱚᱼᱠᱷᱚᱸᱰ ᱟᱠᱟᱱᱟ ᱾ ᱯᱟᱣᱥᱩᱢᱤ ᱵᱟᱥᱩ, ᱫᱚ ᱦᱚᱱᱚᱛ ᱨᱮ ᱱᱤᱛᱚᱜ ᱠᱚᱞᱮᱠᱴᱚᱨ ᱞᱮᱠᱟᱛᱮ ᱢᱮᱱᱟᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱷᱟᱨᱟᱱ ᱦᱚᱱᱚᱛ
ᱠᱷᱟᱨᱟᱱ (ᱩᱨᱫᱩ ᱟᱨ ᱵᱟᱞᱚᱪᱤ خاران) ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱞᱚᱪᱤᱥᱛᱟ ᱯᱨᱚᱠᱷᱚᱱᱰ ᱨᱮᱭᱟᱜ ᱢᱤᱫ ᱡᱤᱞᱟᱹ ᱠᱟᱱᱟ ᱾
ᱥᱮᱪᱮᱫ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱦᱚᱱᱚᱛ ᱨᱮᱝᱠᱤᱝ ᱚᱝᱥᱟᱨ ᱠᱷᱟᱨᱟᱱ ᱦᱤᱱᱤᱛ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱔᱑ ᱠᱷᱚᱱᱟᱜ ᱑᱑᱐ ᱾ ᱱᱚᱣᱟ ᱨᱮᱝᱠ ᱠᱷᱚᱱ ᱜᱮ ᱵᱟᱰᱟᱚᱭᱜ-ᱟ ᱱᱚᱰᱮᱱᱟᱜ ᱥᱮᱪᱮᱫ, ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ, ᱜᱟᱨᱡᱤᱭᱟᱱ ᱠᱚᱣᱟᱜ ᱥᱚᱱᱛᱚᱨ ᱮᱢᱟᱱ ᱾
᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱨᱮᱭᱟᱜ ᱑᱐ ᱵᱚᱪᱷᱚᱨ ᱢᱟᱬᱟᱝ ᱦᱚᱸ ᱱᱚᱰᱮᱱᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱔᱔ % ᱾ ᱛᱤᱨᱞᱟᱹ ᱠᱚᱣᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ % ᱥᱩᱢᱩᱝ ᱾ ᱛᱚᱦᱚᱵ ᱵᱤᱨᱫᱟᱹᱜᱟᱲ ᱱᱚᱰᱮᱱᱟᱜ ᱢᱤᱫ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱱᱚᱰᱮᱱ ᱠᱚ ᱗᱘ % ᱜᱤᱫᱨᱟᱹ ᱩᱥᱩᱞ ᱮᱛᱚᱦᱚᱵ ᱨᱮᱜᱮ ᱚᱞᱚᱜ ᱠᱚ ᱵᱟᱹᱜᱤᱭᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱘ % ᱥᱩᱢᱩᱝ ᱛᱟᱱᱟᱞᱟ ᱟᱥᱲᱟ ᱵᱮᱱᱟᱣ ᱟᱠᱟᱱᱟ ᱾ ᱱᱚᱰᱮ ᱫᱚ ᱟᱹᱰᱤ ᱠᱚᱢ ᱜᱤᱫᱽᱨᱟᱹ ᱜᱮ ᱟᱥᱲᱟ ᱨᱮᱠᱚ ᱵᱷᱤᱥᱮᱞᱮᱫᱚᱜ-ᱟ ᱾ ᱒᱐᱑᱖-᱑᱗ ᱥᱟᱞ ᱨᱮᱫᱚ ᱪᱟᱱᱚᱪ ᱑ ᱠᱷᱚᱱ ᱕ ᱨᱮᱫᱚ ᱖,᱙᱘᱗ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫ ᱞᱮᱱᱟ ᱟᱨ ᱪᱟᱱᱚᱪ ᱙ ᱠᱷᱚᱱ ᱑᱐ ᱨᱮᱫᱚ ᱥᱩᱢᱩᱝ ᱑᱗᱐ ᱡᱷᱚᱬ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫ ᱞᱮᱱᱟ ᱾
ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱦᱚᱸ ᱱᱚᱰᱮᱱᱟᱜ ᱟᱥᱲᱟ ᱨᱮ ᱟᱹᱰᱤ ᱜᱮ ᱢᱮᱱᱟᱜ-ᱟ ᱾ ᱡᱤᱞᱟᱹ ᱨᱮ ᱢᱮᱱᱟᱜ ᱵᱤᱨᱫᱟᱹᱜᱟᱲ ᱠᱷᱚᱱᱟᱜ ᱠᱩᱲᱤ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱮᱞ ᱫᱚ ᱒᱖ % ᱥᱩᱢᱩᱝ ᱾ ᱱᱚᱣᱟ ᱡᱤᱞᱟᱹ ᱨᱮᱱ ᱜᱟᱨᱡᱤᱭᱟᱱ ᱟᱹᱰᱤ ᱠᱚᱢ ᱜᱮ ᱠᱩᱲᱤ ᱜᱤᱫᱨᱟᱹ ᱚᱞᱚᱜ ᱠᱚ ᱵᱷᱮᱡᱟ ᱠᱚᱣᱟ ᱾ ᱚᱱᱟᱛᱮ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱱᱚᱰᱮ ᱠᱚᱢ ᱜᱮᱭᱟ ᱾
ᱱᱚᱰᱮᱱᱟᱜ ᱵᱤᱨᱫᱟᱹᱜᱟᱲ ᱠᱚᱨᱮ ᱢᱩᱬ ᱥᱩᱵᱤᱫᱷᱟ ᱦᱚᱸ ᱵᱟᱹᱱᱩᱜ-ᱟ ᱾ ᱟᱞᱤᱯ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱑᱔᱑ ᱟᱥᱲᱟ ᱠᱷᱚᱱᱟᱜ ᱱᱚᱣᱟ ᱦᱚᱱᱚᱛ ᱫᱚ ᱑᱑᱐ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱛᱟᱱᱟᱞᱟ ᱟᱟᱥᱲᱟ ᱨᱮᱫᱚ ᱑᱕᱕ ᱦᱚᱱᱚᱛ ᱠᱷᱚᱱᱟᱜ ᱱᱚᱰᱮᱱᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱒᱖ ᱾ ᱱᱚᱣᱟ ᱨᱮᱝᱠᱤᱝ ᱫᱚ ᱟᱥᱲᱟ ᱨᱮᱭᱟᱜ ᱢᱩᱬᱩᱛ ᱥᱩᱵᱤᱫᱷᱟ ᱦᱤᱥᱟᱹᱵᱽ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱨᱮᱝᱠ ᱵᱮᱱᱟᱣ ᱨᱮ ᱡᱟᱦᱟᱸ ᱠᱚᱠᱚ ᱛᱚᱨᱡᱚᱢᱟ ᱞᱮᱜ-ᱟ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱧᱩ ᱫᱟᱜ, ᱴᱚᱭᱞᱮᱴ, ᱵᱤᱡᱽᱞᱤ, ᱵᱚᱣᱩᱱᱰᱨᱤ, ᱵᱤᱞᱰᱤᱝ ᱨᱮᱭᱟᱜ ᱚᱵᱚᱥᱛᱟ ᱮᱢᱟᱱ ᱾ ᱕ ᱜᱚᱴᱟᱝ ᱠᱷᱚᱱᱟᱜ ᱔ ᱭᱟᱹ ᱟᱥᱲᱟ ᱨᱮ ᱫᱚ ᱵᱤᱡᱽᱞᱤ ᱵᱟᱹᱱᱩᱜ-ᱟ, ᱓ ᱭᱟ ᱠᱷᱚᱱᱟᱜ ᱑ ᱴᱟᱝ ᱟᱥᱲᱟ ᱨᱮ ᱴᱚᱭᱞᱮᱴ ᱵᱟᱹᱱᱩᱜ-ᱟ, ᱕ ᱜᱚᱴᱟᱝ ᱠᱷᱳᱱᱟᱜ ᱓ ᱭᱟ ᱟᱥᱲᱟ ᱨᱮ ᱟᱣᱩᱱᱰᱟᱨᱤ ᱠᱟᱸᱛ ᱵᱟᱹᱱᱩᱜ-ᱟ, ᱒ ᱭᱟ ᱠᱷᱚᱱᱟᱜ ᱑ ᱴᱟᱝ ᱟᱥᱲᱟ ᱨᱮ ᱥᱟᱯᱷᱟ ᱧᱩ ᱫᱟᱜ ᱵᱟᱹᱱᱩᱜ-ᱟ ᱢᱮᱱᱛᱮ ᱚᱱᱟ ᱥᱚᱨᱵᱷᱮ ᱠᱷᱳᱱ ᱵᱟᱰᱟᱭᱚᱜ-ᱟ ᱾
ᱢᱩᱬ ᱠᱟᱛᱷᱟ [https://elections.alifailaan.pk/taleemdo-app/ Taleem Do! App] ᱨᱮ ᱚᱞ ᱟᱠᱟᱱᱟᱜ ᱫᱚ ᱦᱩᱭᱩᱜ ᱠᱟᱱᱟ ᱠᱩᱲᱤ ᱜᱚᱫᱽᱨᱟᱹ ᱞᱟᱹᱜᱤᱫ ᱵᱷᱨᱜᱟᱨ ᱟᱥᱲᱟ ᱫᱚ ᱵᱟᱹᱱᱩᱜ-ᱟ ᱟᱨ ᱟᱥᱲᱟ ᱢᱮᱱᱟᱜ ᱠᱷᱟᱱ ᱢᱟᱪᱮᱛ ᱵᱟᱹᱱᱩᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱠᱤᱥᱛᱟᱱ ᱛᱷᱚᱠ:ᱦᱚᱱᱚᱛ ᱛᱷᱚᱠ:ᱵᱟᱞᱚᱪᱤᱥᱛᱟᱱ
ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱵᱚᱱᱚᱛ
ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱞᱵᱷᱩᱢ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
“ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱢᱤᱫᱴᱟᱹᱝ ᱵᱩᱨᱩ ᱪᱮᱛᱟᱱ ᱮᱞᱟᱠᱟ ᱠᱟᱱᱟ“ ᱾ ᱥᱟᱹᱨᱟᱹᱭᱠᱮᱞᱟ ᱫᱷᱟᱞᱵᱷᱩᱢᱜᱚᱲ ᱟᱯᱞᱮᱱᱰ ᱟᱨ ᱫᱚᱞᱢᱟ ᱥᱤᱢᱟᱹ ᱫᱚ ᱦᱚᱱᱚᱛ ᱨᱮᱱᱟᱜ ᱱᱮᱪᱩᱨᱟᱞ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱢᱩᱬ ᱜᱟᱰᱟ ᱫᱚ ᱥᱚᱵᱚᱨᱱᱟᱠᱷᱟ ᱠᱷᱟᱲᱟᱝ ᱜᱟᱰᱟ ᱢᱮᱱᱟᱜᱼᱟ ᱾
ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱚᱲᱟᱢ ᱟᱨ ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱵᱟᱸᱫᱽᱣᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱥᱟᱢᱟᱝ ᱨᱮ ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱪᱟᱱᱰᱤᱞ ᱟᱨ ᱜᱟᱺᱵᱷᱟᱹᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱔᱖.᱖᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱜᱚᱞᱢᱩᱨᱤ ᱟᱨ ᱡᱩᱜᱽᱥᱟᱞᱚᱭ ᱯᱩᱞᱤᱥ ᱥᱴᱮᱥᱚᱱ ᱫᱚ ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱩᱜᱽᱥᱟᱞᱚᱭ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱕᱕,᱓᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱒,᱖᱒᱓ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱒᱕᱒,᱗᱔᱙ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘᱓,᱖᱐᱕ (᱕᱒%) ᱠᱚᱲᱟ ᱟᱨ ᱑᱗᱑,᱗᱖᱗ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱔᱘,᱗᱙᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱑,᱐᱒᱘ (᱓.᱑᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱐᱒,᱗᱓᱙ (᱒᱘.᱙᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱴᱟᱴᱟᱱᱚᱜᱚᱨ ᱨᱮᱞᱣᱮ ᱠᱚᱞᱚᱱᱤ (ᱳᱡᱤ) (᱔᱕,᱙᱘᱖), ᱵᱟᱜᱽᱵᱮᱲᱟ (᱗᱘,᱓᱕᱖), ᱦᱩᱞᱩᱫᱽᱵᱩᱱᱤ (᱒᱕,᱓᱖᱐), ᱥᱟᱨᱡᱚᱢᱫᱟᱜ (᱒᱓,᱗᱘᱘), ᱜᱟᱰᱷᱨᱟ (᱑᱘,᱘᱐᱑), ᱦᱩᱰᱤᱧ ᱜᱚᱵᱤᱸᱫᱽᱯᱩᱨ (᱓᱑,᱘᱔᱓), ᱜᱷᱚᱨᱟᱵᱟᱸᱫᱷᱟ (᱒᱐,᱗᱑᱘), ᱯᱚᱸᱰᱮᱦᱟᱥᱟ (᱗,᱘᱙᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱢᱩᱨᱤ-ᱥᱟᱶ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱔᱒,᱑᱘᱐ ᱜᱚᱴᱟᱝ (᱗᱙.᱐᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱗,᱒᱗᱗ (᱘᱖.᱘᱘%) ᱠᱚᱲᱟ ᱟᱨ ᱑᱐᱔,᱙᱐᱓ (᱗᱐.᱖᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱖.᱒᱗% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱖.᱑᱓%, ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱚᱱᱚᱛ ᱜᱚᱢᱠᱮ(ᱵᱷᱟᱨᱚᱛ)
ᱯᱚᱱᱚᱛ ᱥᱟᱥᱚᱱᱤᱭᱟᱹ (ᱵᱷᱟᱨᱚᱛ) ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱱᱚᱛ ᱨᱮᱭᱟᱜ ᱢᱤᱫ ᱛᱷᱟᱭᱤ ᱢᱩᱲᱩᱫ ᱡᱟᱦᱟ ᱯᱚᱱᱚᱛ ᱛᱷᱟᱨ ᱨᱮ ᱛᱟᱞᱢᱟ ᱛᱷᱟᱨ ᱨᱮ ᱵᱷᱟᱨᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮᱭᱟᱜ ᱞᱮᱠᱟ ᱫᱟᱲᱮ ᱟᱨ ᱠᱟᱹᱢᱤ ᱫᱟᱲᱮ ᱢᱮᱱᱟᱜᱼᱟ ᱾ ᱯᱚᱱᱚᱛ ᱠᱚᱨᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱢᱮᱱᱟᱜ ᱠᱚᱣᱟ, ᱮᱴᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱫᱤᱞᱞᱤ ᱟᱨ ᱯᱩᱫᱩᱪᱮᱨᱤ ᱟᱨ ᱮᱴᱟᱜ ᱛᱟᱞᱢᱟ ᱥᱟᱥᱚᱱ ᱯᱚᱱᱚᱛ ᱨᱮ ᱞᱮᱯᱷᱴᱮᱱᱮᱱᱴ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱨ ᱥᱟᱥᱚᱱᱤᱭᱟᱹ ᱠᱚ ᱢᱮᱱᱟᱜ ᱠᱚᱶᱟ ᱾ ᱢᱤᱫ ᱦᱚᱲ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱛᱷᱟᱭᱤ ᱢᱩᱲᱩᱫ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱟᱨ ᱢᱩᱬᱩᱫ ᱢᱚᱱᱛᱨᱤ ᱟᱨ ᱟᱡᱟᱜ ᱢᱚᱱᱛᱨᱤ ᱥᱚᱵᱷᱟ ᱨᱮᱭᱟᱜ ᱯᱚᱨᱟᱢᱚᱥ ᱪᱮᱛᱟᱱ ᱴᱮᱦᱟᱴ ᱠᱟᱛᱮ ᱟᱡᱟᱜ ᱥᱟᱱᱟᱢ ᱜᱚᱴᱟᱵᱩᱴᱟᱹ ᱠᱚ ᱦᱟᱛᱟᱣ ᱞᱮᱫᱟ ᱾
ᱵᱷᱟᱨᱚᱛ ᱨᱮ ᱢᱤᱫ ᱞᱮᱯᱷᱴᱮᱱᱮᱱᱴ ᱜᱚᱵᱷᱚᱨᱱᱚᱨ (ᱮᱞᱡᱤ) ᱟᱨ ᱥᱟᱥᱚᱱᱤᱭᱟᱹ ᱢᱤᱫᱴᱟᱝ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱨᱮᱱ ᱢᱤᱫ ᱦᱚᱲ ᱛᱷᱟᱭᱤ ᱢᱩᱲᱩᱫ ᱾ ᱮᱱᱠᱷᱟᱱ ᱮᱞᱡᱤ ᱨᱮᱱᱠ ᱫᱚ ᱥᱩᱢᱩᱝ ᱟᱱᱫᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯᱜᱟᱡᱚᱯᱚᱱ, ᱞᱟᱫᱟᱠᱷ , ᱡᱟᱢᱢᱩ ᱟᱨ ᱠᱟᱥᱢᱤᱨ , ᱫᱤᱞᱞᱤ ᱟᱨ ᱯᱩᱫᱩᱪᱮᱨᱤ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱮᱱᱮᱢ ᱾
ᱵᱷᱟᱨᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮᱭᱟᱜ 157 ᱟᱱ ᱟᱨ 158 ᱟᱱ ᱚᱱᱚᱞ ᱨᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱦᱩᱫᱟᱹ ᱞᱟᱹᱜᱤᱫ ᱮᱱᱮᱢ ᱨᱮᱭᱟᱜ ᱞᱟᱹᱠᱛᱤ ᱠᱚ ᱞᱟᱹᱭ ᱥᱚᱫᱚᱨ ᱟᱠᱟᱫᱟ ᱾ ᱚᱱᱟᱠᱚ ᱫᱚ ᱱᱚᱶᱟ ᱞᱮᱠᱟᱛᱮ ᱢᱮᱱᱟᱜᱼᱟ ᱾
ᱫᱤᱥᱚᱢ ᱜᱚᱢᱠᱮᱭᱟᱜ ᱢᱚᱱ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮ ᱢᱤᱫ ᱦᱚᱲ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱛᱟᱦᱮᱸᱱᱟ ᱾ ᱱᱚᱶᱟ ᱮᱴᱟᱜ ᱦᱚᱨᱟ ᱞᱮᱠᱟᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ, ᱩᱱᱤ ᱫᱚ ᱱᱚᱣᱟ ᱞᱮᱠᱟᱱ ᱵᱟᱦᱟᱞ ᱞᱟᱹᱜᱤᱫ ᱫᱤᱥᱚᱢ ᱜᱚᱢᱠᱮᱭᱟᱜ ' ᱢᱚᱱᱛᱨᱤ ᱥᱚᱵᱷᱟ ' ᱼ ᱨᱮᱭᱟᱜ ᱯᱚᱨᱟᱢᱚᱥ ᱛᱟᱭᱚᱢ ᱵᱟᱦᱟᱞ ᱦᱳᱭᱳᱜᱼᱟ ᱾ ᱚᱱᱟᱛᱮ ᱛᱟᱞᱢᱟ ᱥᱚᱨᱠᱟᱨ ᱩᱱᱤ ᱵᱟᱦᱟᱞ ᱟᱭ ᱾ ᱩᱱᱤ ᱫᱚ ᱵᱟᱦᱟᱞ ᱨᱮᱭᱟᱜ ᱫᱤᱱ ᱠᱷᱚᱱ ᱢᱚᱬᱮ ᱥᱮᱨᱢᱟ ᱢᱩᱪᱟᱹᱫ ᱫᱷᱟᱹᱵᱤᱡ ᱠᱟᱹᱢᱤ ᱴᱷᱟᱶ ᱨᱮᱭ ᱛᱟᱦᱮᱸ ᱫᱟᱲᱮᱭᱟᱜᱼᱟ ᱾ 5 ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ ᱛᱟᱭᱚᱢᱦᱚᱸ ᱩᱱᱤ ᱫᱚ ᱨᱟᱡᱽᱯᱚᱱᱚᱛ ᱫᱟᱨᱟᱭ ᱛᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱵᱟᱦᱟᱞ ᱵᱟᱝᱚᱜ ᱦᱟᱹᱵᱤᱡ ᱠᱟᱹᱢᱤ ᱨᱮ ᱛᱟᱦᱮᱸ ᱫᱟᱲᱮᱭᱟᱜᱼᱟ ᱾
ᱥᱮᱨᱣᱟ ᱞᱮᱠᱟᱛᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱩᱱᱠᱩ ᱡᱟᱦᱟᱸ ᱯᱚᱱᱚᱛ ᱨᱮ ᱛᱟᱦᱮᱸᱱ ᱚᱱᱟ ᱯᱚᱱᱚᱛ ᱨᱮᱱ ᱟᱹᱭᱩᱨ ᱞᱟᱹᱜᱤᱫ ᱵᱟᱦᱟᱞ ᱵᱟᱝ ᱦᱳᱭᱳᱜᱼᱟ, ᱮᱱᱛᱮ ᱨᱮᱦᱚᱸ ᱱᱚᱶᱟ ᱫᱚ ᱥᱚᱝᱵᱤᱫᱷᱟᱱ ᱨᱮ ᱜᱚᱴᱟ ᱵᱟᱝ ᱦᱩᱭ ᱟᱠᱟᱱᱟ ᱾
ᱵᱟᱦᱟᱞ ᱾
ᱵᱷᱟᱨᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱡᱚᱛᱚ ᱯᱚᱱᱚᱛ ᱨᱮᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱵᱟᱦᱟᱞ ᱮᱫᱟ ᱾ ᱵᱟᱪᱷᱱᱟᱣ ᱨᱮ ᱵᱟᱪᱷᱱᱟᱣ ᱠᱚ ᱡᱟᱦᱟᱸ ᱚᱡᱮᱛᱮ ᱵᱤᱰᱟᱹᱣ ᱦᱳᱭᱳᱜᱼᱟ, ᱚᱱᱟ ᱫᱚ ᱵᱚᱱᱫᱮᱡ ᱨᱮ ᱚᱞ ᱵᱟᱝ ᱢᱮᱱᱟᱜᱼᱟ ᱾
ᱢᱤᱫ ᱦᱚᱲᱜᱮ ᱵᱟᱨᱭᱟ ᱥᱮ ᱚᱱᱟ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱦᱟᱞ ᱦᱩᱭ ᱫᱟᱲᱮᱭᱟᱜᱼᱟ ᱾
ᱠᱟᱹᱢᱤ ᱚᱠᱛᱚ (ᱦᱚᱨᱟ)
ᱢᱤᱫᱴᱟᱝ ᱯᱚᱱᱚᱛ ᱜᱚᱢᱠᱮ:
ᱫᱟᱲᱮ ᱟᱨ ᱠᱟᱹᱢᱤ
ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱮᱛᱚᱦᱚᱵ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱯᱚᱱᱚᱛ ᱥᱟᱥᱚᱱ ᱨᱮ ᱵᱷᱟᱨᱚᱛᱤᱭᱚ ᱥᱟᱵᱤᱫᱤᱱ ᱨᱮᱭᱟᱜ 159 ᱟᱱ ᱚᱱᱚᱞ ᱞᱮᱠᱟᱛᱮ ᱩᱱᱠᱩᱭᱟᱜ ᱠᱟᱹᱢᱤ ᱨᱮᱭᱟᱜ ᱥᱟᱧᱪᱟᱣ ᱨᱮ ᱥᱮᱞᱮᱫ ᱟᱠᱟᱱ ᱥᱟᱵᱟᱫ ᱟᱨ ᱟᱹᱱ ᱠᱚ ᱨᱩᱠᱷᱟᱹᱭ ᱟᱨ ᱨᱩᱠᱷᱟᱹᱭᱟᱹ ᱾ ᱢᱤᱫᱴᱟᱝ ᱯᱚᱱᱚᱛ ᱨᱮᱭᱟᱜ ᱠᱟᱹᱢᱤ ᱟᱹᱨᱤ ᱟᱨ ᱟᱹᱱ ᱵᱮᱱᱟᱣ ᱠᱚ ᱪᱮᱛᱟᱱ ᱨᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱜ ᱥᱟᱱᱟᱢ ᱠᱟᱹᱢᱤᱼᱥᱤᱢᱟᱱᱫ ᱟᱨ ᱧᱮᱞᱟᱱ ᱫᱟᱲᱮ ᱵᱚᱱᱚᱫᱚᱞ ᱠᱚᱨᱟᱣ ᱞᱟᱹᱜᱤᱫ ᱵᱮᱣᱦᱟᱨ ᱦᱩᱭᱩᱜᱼᱟ ᱾
ᱵᱷᱟᱨᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱴᱷᱮᱱ ᱠᱩᱥᱴᱚᱱᱤ ᱫᱟᱲᱮ ᱨᱮᱭᱟᱜ ᱡᱟᱦᱟᱱ ᱥᱮᱱᱟᱯᱷᱟᱹᱫᱽ ᱫᱚ ᱵᱟᱝ ᱛᱟᱦᱮᱸᱱᱟ ᱾ ᱮᱱᱛᱮ ᱨᱮᱦᱚᱸ ᱩᱱᱤ ᱫᱚ ᱨᱟᱡᱯᱛᱚᱨᱚ ᱟᱜ ᱫᱟᱲᱮ ᱞᱮᱠᱟ ᱟᱹᱱ ᱵᱮᱱᱟᱣ ᱠᱟᱹᱢᱤ ᱟᱹᱨᱤ ᱟᱨ ᱟᱹᱱ ᱟᱹᱨᱤ ᱫᱟᱲᱮᱭ ᱦᱟᱢᱮᱴ ᱟᱠᱟᱫᱟ ᱾
ᱢᱤᱫ ᱦᱚᱲ ᱯᱚᱱᱚᱛ ᱜᱟᱢᱠᱮ ᱟᱭᱢᱟ ᱞᱮᱠᱟᱱ ᱫᱟᱲᱮᱭ ᱫᱚᱦᱚ ᱟᱠᱟᱫᱟ ᱾
ᱡᱳᱨᱥᱩᱢᱟᱹᱱ ᱫᱟᱲᱮ (ᱤᱢᱟᱨᱡᱮᱱᱥᱤ)
160ᱼ356 ᱟᱨ 357 ᱟᱱ ᱟᱹᱨᱤ ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮᱭᱟᱜ ᱜᱚᱴᱟ ᱞᱮᱠᱟᱛᱮ ᱪᱷᱟᱹᱲ ᱵᱟᱝ ᱮᱢ ᱞᱮᱱ ᱠᱷᱟᱱ, ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱵᱤᱞᱟᱹᱛ ᱡᱟᱨᱯᱟ ᱥᱮ ᱚᱥᱚᱢᱚᱨᱤᱠ ᱞᱟᱹᱲᱦᱟᱹᱭ ᱨᱮ ᱞᱟᱹᱲᱦᱟᱹᱭ ᱨᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱜ ᱡᱟᱦᱟᱱ ᱮᱱᱮᱢ ᱥᱮ ᱫᱟᱲᱮ ᱵᱟᱝ ᱛᱟᱦᱮᱸᱱᱟ ᱾
ᱫᱚᱨᱢᱟᱦᱟ
ᱢᱤᱫ ᱦᱚᱲ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱴᱷᱮᱱ ᱧᱟᱢᱚᱜ ᱠᱟᱱ ᱟᱭᱢᱟ ᱞᱮᱠᱟᱱ ᱯᱚᱨᱟᱢᱚᱥ ᱟᱨ ᱪᱷᱟᱹᱲ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱫᱟᱨᱟᱭ ᱛᱮ ᱜᱚᱴᱟ ᱦᱳᱭᱳᱜᱼᱟ ᱾
ᱦᱟᱛᱟᱣ ᱢᱮ
ᱢᱤᱫᱦᱚᱲ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱢᱚᱬᱮ ᱥᱮᱨᱢᱟ ᱦᱟᱹᱵᱤᱡ ᱟᱡᱟᱜ ᱠᱟᱹᱢᱤ ᱴᱷᱟᱶᱮ ᱫᱚᱦᱚ ᱟᱠᱟᱫᱟ ᱢᱮᱱᱠᱷᱟᱱ ᱱᱚᱶᱟ ᱫᱚ ᱵᱟᱨᱭᱟ ᱩᱯᱟᱹᱭ ᱛᱮ ᱢᱟᱲᱟᱝ ᱨᱮ ᱢᱩᱪᱟᱹᱫ ᱦᱩᱭ ᱫᱟᱲᱮᱭᱟᱜᱼᱟ ᱾
ᱨᱟᱡᱯᱟᱴ ᱫᱚ ᱟᱡᱟᱜ ᱠᱟᱹᱢᱤ ᱴᱷᱟᱶ ᱠᱷᱚᱱ ᱠᱚ ᱠᱷᱟᱹᱰᱩ ᱞᱟᱹᱜᱤᱫ ᱡᱟᱦᱟᱱ ᱜᱚᱴᱟᱵᱩᱴᱟᱹ ᱚᱡᱮ ᱫᱚ ᱛᱷᱟᱯᱚᱱ ᱵᱟᱝ ᱦᱩᱭ ᱟᱠᱟᱱᱟ ᱾ ᱮᱱᱛᱮ ᱨᱮᱦᱚᱸ ᱱᱚᱶᱟ ᱫᱟᱲᱮ ᱫᱚ ᱞᱟᱹᱞᱤᱥ, ᱫᱤᱥᱚᱢ ᱞᱟᱹᱲᱦᱟᱹᱭ , ᱵᱮᱼᱵᱟᱹᱨᱡᱟᱹᱭ ᱥᱮ ᱥᱟᱼᱵᱤᱫᱚᱱ ᱨᱮᱭᱟᱜ ᱞᱟᱹᱞᱤᱥ ᱞᱮᱠᱟᱱ ᱟᱠᱷᱲᱟ ᱨᱮ ᱵᱮᱣᱦᱟᱨ ᱦᱩᱭ ᱫᱟᱲᱮᱭᱟᱜᱼᱟ ᱾
ᱟᱹᱱ ᱞᱮᱠᱟᱛᱮ ᱪᱷᱟᱹᱲ (ᱞᱤᱜᱟ.ᱞ ᱤᱢᱭᱩᱱᱤᱴᱤ)
ᱨᱟᱡᱯᱟᱴ ᱨᱮᱭᱟᱜ 361 ᱟᱱ ᱚᱱᱚᱞ ᱞᱮᱠᱟᱛᱮ ᱨᱟᱡᱽᱯᱟᱴ ᱫᱚ ᱩᱱᱤᱭᱟᱜ ᱵᱤᱪᱷᱱᱟᱣᱟᱱᱟᱜ ᱠᱟᱹᱢᱤ ᱠᱚ ᱜᱚᱲᱚ ᱞᱟᱹᱜᱤᱫ ᱫᱟᱵᱟ ᱮᱢ ᱞᱟᱹᱜᱤᱫ ᱟᱡᱛᱮ ᱩᱭᱦᱟᱹᱨ ᱵᱟᱝ ᱫᱚᱦᱚ ᱠᱟᱛᱮ ᱠᱩᱠᱞᱤ ᱞᱟᱹᱜᱤᱫ ᱠᱚ ᱱᱳᱱᱟᱣ ᱫᱟᱲᱮᱭᱟᱜᱼᱟ, ᱮᱱᱛᱮ ᱨᱮᱦᱚᱸ ᱨᱟᱡᱽᱯᱟᱴ ᱫᱟᱨᱟᱭ ᱛᱮ ᱦᱟᱛᱟᱣ ᱵᱤᱨᱤᱫ ᱟᱹᱨᱤ ᱟᱱᱟᱜ ᱜᱚᱴᱟᱵᱩᱴᱟᱹ ᱫᱚ ᱜᱟᱲ ᱠᱚ ᱵᱮᱼᱵᱟᱹᱛᱤᱞ ᱢᱮᱱᱛᱮ ᱠᱚ ᱞᱟᱹᱭ ᱥᱚᱫᱚᱨᱼᱟ ᱾ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱜ ᱮᱱᱮᱢ ᱞᱟᱹᱜᱤᱫ ᱛᱟᱞᱢᱟ ᱥᱚᱨᱠᱟᱨ ᱫᱟᱨᱟᱭ ᱛᱮ ᱮᱢ ᱟᱠᱟᱱ ᱛᱚᱛᱛ ᱪᱮᱛᱟᱱ ᱴᱮᱦᱟᱴ ᱠᱟᱛᱮ ᱜᱟᱲ ᱠᱚ ᱫᱟᱨᱟᱭ ᱛᱮ ᱱᱚᱶᱟ ᱠᱟᱹᱪ ᱨᱮᱭᱟᱜ ᱜᱚᱴᱟ ᱦᱳᱭᱳᱜᱼᱟ ᱾
' ᱨᱟᱢᱮᱥᱥᱚᱨ ᱯᱨᱟᱥᱚᱫ ᱟᱨ ᱮᱴᱟᱜ ᱠᱚ ᱵᱤᱨᱩᱫᱷᱨᱮ ' ᱞᱟᱹᱞᱤᱥ ᱨᱮ ᱢᱟᱨᱟᱝ ᱠᱳᱴ ᱞᱟᱹᱭ ᱥᱚᱫᱚᱨ ᱟᱠᱟᱫᱟ ᱾ ᱵᱷᱟᱨᱚᱛ ᱥᱚᱨᱠᱟᱨ ᱟᱨ ᱮᱱ ᱮᱱ ᱟᱨ ᱫᱚ, ᱡᱩᱫᱤᱦᱚᱸ ᱨᱟᱡᱽᱯᱟᱴ ᱫᱚ ᱟᱡᱟᱜ ᱠᱟᱹᱢᱤ ᱚᱠᱛᱚ ᱨᱮ ᱞᱟᱹᱞᱤᱥ ᱟᱨ ᱡᱮᱦᱚᱞ ᱨᱮ ᱫᱚᱦᱚ ᱵᱟᱝ ᱦᱩᱭ ᱫᱟᱲᱮᱭᱟᱜᱼᱟ , ᱢᱮᱱᱠᱷᱟᱱ ᱨᱟᱡᱽᱯᱟᱴ ᱫᱚ ᱢᱟᱲᱟᱝ ᱨᱮ ᱞᱟᱹᱭ ᱥᱚᱫᱚᱨ ᱞᱮᱠᱟᱛᱮ ᱨᱟᱡᱽᱯᱟᱴ ᱫᱚ ᱩᱱᱠᱩᱭᱟᱜ ᱥᱟᱥᱚᱱ ᱚᱠᱛᱚ ᱨᱮ ᱠᱚᱨᱟᱣ ᱞᱟᱹᱞᱤᱥ ᱞᱟᱹᱜᱤᱫ ᱴᱷᱟᱶ ᱠᱷᱚᱱ ᱮᱦᱟᱹᱭ ᱦᱟᱛᱟᱣ ᱛᱟᱭᱚᱢ ᱩᱱᱤ ᱵᱤᱨᱩᱫᱷᱨᱮ ᱠᱚ ᱪᱟᱞᱟᱭᱟᱜᱼᱟ ᱾
ᱥᱚᱨᱠᱟᱨ ᱟᱜ ᱮᱱᱮᱢ ᱵᱤᱪᱷᱟᱹᱞᱟᱱ (ᱮᱱᱟᱞᱤᱥ)
ᱵᱷᱟᱨᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱞᱮᱱ ᱨᱮᱦᱚᱸ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱫᱚ ᱱᱟᱦᱟᱜ ᱛᱟᱞᱢᱟ ᱥᱚᱨᱠᱟᱨ ᱵᱟᱪᱷᱱᱟᱣ ᱠᱟᱛᱮ ᱠᱚ ᱢᱟᱱᱟᱣᱼᱟ ᱾ ᱱᱚᱶᱟ ᱚᱡᱮᱛᱮ ᱟᱭᱢᱟ ᱴᱷᱟᱶᱨᱮ ᱢᱟᱲᱟᱝ ᱥᱚᱨᱠᱟᱨ ᱫᱟᱨᱟᱭ ᱛᱮ ᱵᱟᱦᱟᱞ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱦᱮᱡ ᱟᱠᱟᱱ ᱥᱚᱨᱠᱟᱨ ᱫᱟᱨᱟᱭ ᱛᱮ ᱠᱚ ᱠᱷᱟᱹᱰᱩ ᱞᱮᱫ ᱠᱚᱣᱟ ᱾ ᱚᱡᱮ ᱫᱚ ᱟᱨᱦᱚᱸ ᱨᱟᱡᱟᱹᱨᱤ ᱟᱱᱟᱜ ᱾
ᱢᱟᱨᱟᱝ ᱜᱟᱲ ᱫᱚ ᱨᱩᱴᱤᱭ ᱮᱢ ᱟᱠᱟᱫᱟ ᱡᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱠᱟᱹᱢᱤ ᱚᱠᱛᱚ ᱨᱮᱭᱟᱜ ᱨᱩᱠᱷᱤᱭᱟᱹ ᱮᱢ ᱦᱳᱭᱳᱜᱼᱟ, ᱢᱮᱱᱠᱷᱟᱱ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱱᱚᱶᱟ ᱫᱚ ᱵᱟᱝ ᱢᱟᱱᱟᱣ ᱦᱩᱭᱩᱜᱼᱟ ᱾
ᱨᱟᱡᱽᱟᱹᱨᱤ ᱧᱮᱞᱟᱱᱠᱚ ᱫᱚ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱫᱚ " ᱢᱟᱨᱟᱝ ᱚᱲᱟᱜ " ᱞᱮᱠᱟᱛᱮ ᱵᱚᱨᱱᱚᱱ ᱟᱠᱟᱫᱟ, ᱡᱟᱦᱟ ᱨᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱫᱚ ᱵᱮᱼᱵᱮᱪᱷᱟᱹᱨᱤ ᱵᱟᱝ ᱛᱟᱦᱮᱸᱱᱟ ᱟᱨ ᱦᱚᱲᱠᱩᱥᱤ ᱯᱚᱱᱚᱛ ᱨᱮᱱ ᱟᱹᱭᱩᱨ ᱠᱚ ᱵᱤᱨᱩᱫ ᱨᱮ ᱠᱟᱹᱢᱤ ᱵᱟᱝ ᱠᱚ ᱠᱚᱨᱟᱣᱼᱟ ᱾ 1984 ᱥᱟᱹᱦᱤᱛ ᱨᱮ ᱠᱚᱝᱜᱨᱮᱥ ᱨᱮᱱ ᱨᱟᱢ ᱞᱟᱞ ᱮᱱ ᱴᱤ ᱨᱟᱢ ᱨᱟᱣ ᱥᱚᱨᱠᱟᱨ ᱮ ᱵᱟᱛᱟᱶ ᱠᱮᱫᱟ ᱟᱨ ᱮᱱ ᱵᱷᱚᱥᱠᱚᱨ ᱨᱟᱣ ᱫᱚ ᱚᱱᱫᱨᱚᱯᱨᱚᱫᱮᱥ ᱨᱮᱱ ᱢᱩᱬᱩᱫ ᱢᱚᱱᱛᱨᱤ ᱞᱮᱠᱟᱛᱮ 31 ᱢᱟᱦᱟ ᱞᱟᱹᱜᱤᱫ ᱪᱷᱟᱹᱲ ᱮ ᱮᱢᱟ ᱾
2014 ᱥᱟᱹᱦᱤᱛ ᱨᱮᱭᱟᱜ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱤᱭᱯᱟᱭᱮ ᱦᱟᱨᱟᱣ ᱞᱮᱱᱟ ᱟᱨ ᱟᱠᱷᱟᱲᱟ ᱮᱱᱰᱤ ᱮ ᱥᱚᱨᱠᱟᱨ ᱟᱜ ᱪᱷᱟᱹᱲ ᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱮᱢ ᱠᱮ ᱱᱟᱨᱟᱭᱚᱱᱚᱱ ᱯᱳᱭᱞᱳ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱮ ᱦᱩᱭ ᱞᱮᱱᱟ ᱡᱟᱦᱟᱸᱭ ᱫᱚ ᱢᱤᱫᱴᱟᱝ ᱞᱟᱹᱞᱤᱥ ᱟᱱᱟᱜ ᱞᱟᱹᱞᱤᱥ ᱨᱮ ᱯᱩᱞᱤᱥ ᱫᱟᱨᱟᱭ ᱛᱮ ᱪᱚᱭᱟᱨᱚᱱ ᱞᱮᱱᱟᱭ ᱾ ᱥᱤᱵᱤᱭᱤ ᱫᱚ ᱮᱢ ᱠᱮ ᱱᱟᱨᱟᱭᱚᱱᱚᱱ ᱫᱚ " 3600 ᱠᱳᱴᱤ 2013 ᱵᱷᱟᱨᱚᱛ ᱨᱮᱭᱟᱜ ہیلیᱠᱳᱯᱴᱟᱨ ᱞᱟᱹᱞᱤᱥ ᱞᱟᱹᱞᱤᱥ ᱨᱮ ᱥᱟᱹᱠᱷᱤ ᱞᱮᱠᱟᱛᱮ " ᱠᱚ ᱠᱩᱠᱞᱤ ᱞᱮᱫ ᱠᱚᱣᱟ ᱾ ᱥᱤ ᱵᱤ ᱟᱭ ᱮ ᱞᱟᱹᱭ ᱟᱠᱟᱫᱟ ᱡᱮ, ᱱᱚᱶᱟ ᱜᱮ ᱠᱟᱹᱪ ᱨᱮ ᱜᱳᱣᱟ ᱨᱮᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱵᱷᱟᱨᱚᱛ ᱵᱤᱨ ᱳᱣᱟᱱᱪᱩ ᱫᱚ ᱠᱚ ᱪᱚᱭᱟᱨᱟᱣᱼᱟ ᱾ ᱪᱮᱛᱟᱱ ᱜᱟᱲ ᱟᱡᱟᱜ ᱵᱤᱨᱤᱫ ᱠᱟᱹᱢᱤ ᱠᱚ ᱵᱟᱛᱟᱣᱟᱜ ᱠᱚᱨᱟᱣ ᱛᱟᱭᱚᱢ ᱚᱨᱩᱱᱟᱥᱟᱞ ᱯᱨᱚᱫᱮᱥ ᱨᱮᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ , ᱡᱟᱦᱟᱸᱭ ᱫᱚ ᱛᱟᱞᱢᱟ ᱨᱮ ᱥᱟᱥᱚᱠ ᱜᱟᱫᱮᱞ ᱫᱟᱨᱟᱭ ᱛᱮ ᱵᱟᱦᱟᱞ ᱟᱠᱟᱱᱟ , ᱩᱱᱤ ᱫᱤᱥᱚᱢ ᱜᱚᱢᱠᱮᱠᱚ ᱫᱟᱨᱟᱭ ᱛᱮ ᱠᱷᱮᱹᱞ ᱞᱮᱫᱮᱭᱟ ᱾
ᱫᱤᱞᱞᱤ ᱨᱮᱱ ᱞᱮᱯᱷᱴᱮᱱᱮᱱᱴ ᱜᱚᱵᱷᱚᱨᱱᱚᱨ ᱱᱟᱡᱤᱵ ᱡᱟᱝ ᱟᱡᱟᱜ ᱵᱮᱼᱡᱟᱡᱟᱹᱭᱟᱱ ᱮᱱᱮᱢ ᱞᱟᱹᱜᱤᱫ ᱱᱩᱛᱷᱤᱠ ᱡᱳᱨᱥᱤᱵᱤ ᱦᱟᱛᱟᱣ ᱠᱟᱛᱮ ᱨᱟᱡᱽᱜᱟᱹᱫᱤ ᱮᱢ ᱞᱮᱫᱟᱭ ᱡᱚᱠᱷᱚᱱ ᱥᱩᱯᱟᱨᱤᱢ ᱠᱳᱨᱴ ᱧᱮᱞ ᱞᱮᱫᱟᱭ ᱡᱮ ᱵᱟᱪᱷᱱᱟᱣ ᱴᱚᱴᱷᱟ ᱥᱚᱨᱠᱟᱨ ᱡᱟᱦᱟᱱ ᱫᱟᱲᱮ ᱵᱮᱜᱚᱨ ᱢᱤᱫᱴᱟᱝ ᱵᱮᱼᱡᱟᱡᱟᱣᱟᱱ ᱛᱷᱟᱯᱚᱱ ᱫᱚ ᱵᱟᱝ ᱠᱟᱱᱟ ᱾
ᱯᱚᱱᱚᱛ ᱥᱚᱨᱠᱟᱨ ᱟᱜ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱜᱚᱴᱟ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱫᱟᱨᱟᱭ ᱛᱮ ᱯᱟᱥ ᱞᱮᱱ ᱵᱤᱞ ᱠᱚ ᱞᱚᱜᱚᱱ ᱥᱤᱠᱟᱹᱨ ᱮᱢᱚᱜ, ᱢᱮᱱᱠᱷᱟᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱫᱟᱨᱟᱭ ᱛᱮ ᱵᱟᱝ ᱠᱟᱹᱢᱤ ᱟᱨ ᱵᱤᱞᱚᱢᱚᱜ ᱨᱮᱭᱟᱜ ᱜᱷᱚᱴᱱᱟ ᱦᱩᱭ ᱟᱠᱟᱱᱟ , ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱨ ᱵᱟᱪᱷᱱᱟᱣ ᱥᱚᱨᱠᱟᱨ ᱢᱩᱫᱨᱮ ᱦᱩᱰᱤᱧᱼᱟᱱ ᱞᱟᱹᱲᱦᱟᱹᱭ ᱦᱳᱭ ᱞᱮᱱᱟ ᱾ 2022 ᱟᱨ 2023 ᱥᱟᱹᱦᱤᱛ ᱨᱮ ᱛᱟᱢᱤᱞᱱᱟᱲᱩ ᱟᱹᱱ ᱥᱚᱵᱷᱟ ᱫᱟᱨᱟᱭ ᱛᱮ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱟᱨ ᱮᱱ ᱨᱚᱵᱤ ᱴᱷᱮᱱ ᱯᱟᱥ ᱟᱠᱟᱱ ᱵᱮᱥ ᱠᱤᱪᱷᱩᱜᱟᱱ ᱵᱤᱞ ᱟᱹᱰᱤ ᱛᱟᱭᱚᱢ ᱦᱟᱛᱟᱣ ᱦᱩᱭ ᱞᱮᱱᱟ ᱥᱮ ᱜᱚᱴᱟ ᱞᱮᱠᱟᱛᱮ ᱥᱚᱵᱷᱟ ᱨᱮ ᱨᱩᱣᱟᱹᱲ ᱦᱮᱡ ᱞᱮᱱᱟ ᱾ ᱱᱚᱶᱟ ᱠᱟᱹᱢᱤ ᱫᱚ ᱛᱟᱢᱤᱞᱱᱟᱲᱩ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱮ ᱢᱤᱫᱴᱟᱝ ᱠᱟᱛᱷᱟ ᱯᱟᱥ ᱞᱟᱹᱜᱤᱫ ᱛᱮ ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱ ᱯᱚᱱᱚᱛ ᱥᱟᱥᱚᱱᱤᱭᱟᱹ ᱠᱚ ᱵᱤᱞ ᱨᱮ ᱥᱤᱠᱟᱹᱨ ᱮᱢ ᱞᱟᱹᱜᱤᱫ ᱚᱠᱛᱚ ᱥᱤᱢᱟᱹ ᱞᱟᱹᱭ ᱥᱚᱫᱚᱨ ᱞᱟᱹᱜᱤᱫ ᱠᱚ ᱱᱮᱦᱚᱨ ᱞᱮᱫᱟ ᱾
ᱠᱟᱝᱠᱮᱨ, ᱪᱷᱚᱛᱤᱥᱜᱚᱲ
ᱠᱟᱝᱠᱮᱨ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱤᱥᱜᱚᱲ ᱯᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱟᱨ ᱠᱟᱝᱠᱮᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱡᱚᱜᱽᱫᱚᱞᱯᱩᱨ ᱛᱟᱭᱚᱢ ᱵᱟᱥᱛᱟᱨ ᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱠᱟᱝᱠᱮᱨ 20.27°N, 81.49°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱘᱘ ᱢᱤᱴᱚᱨ (᱑᱒᱗᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱝᱠᱮᱨ ᱨᱤᱱ ᱦᱚᱲ ᱮᱞ ᱕᱑,᱓᱘᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑.᱖% ᱟᱨ ᱛᱤᱨᱞᱟᱹ ᱟᱜ ᱔᱙.᱔% ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱗᱗% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱓% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱑% ᱢᱮᱱᱟᱜᱼᱟ ᱾ ᱠᱟᱝᱠᱮᱨ ᱨᱮ, ᱑᱒% ᱦᱚᱲ ᱮᱞ ᱫᱚ ᱒᱓ ᱵᱚᱪᱷᱚᱨ ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱠᱚ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱠᱟᱝᱠᱮᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐ ᱨᱮ ᱢᱮᱱᱟᱜᱼᱟ (ᱚᱠᱟ ᱨᱟᱭᱯᱩᱨᱼᱡᱚᱜᱽᱫᱚᱞᱯᱩᱨᱼᱵᱤᱡᱚᱭᱱᱚᱜᱽᱨᱚᱢ ᱰᱟᱦᱟᱨ ᱞᱮᱠᱟᱛᱮ ᱥᱮᱱᱚᱜᱼᱟ) ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱭᱯᱩᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱟᱨ ᱰᱤᱵᱤᱡᱚᱱᱚᱱᱟᱞ ᱦᱮᱰᱠᱩᱣᱟᱴᱚᱨ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱑᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱥᱚᱲᱚᱠ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱫᱷᱟᱹᱵᱤᱡ ᱥᱮᱴᱮᱨᱟ ᱾ ᱵᱷᱤᱱᱮ ᱵᱷᱤᱱᱮ ᱱᱤᱡᱟᱹᱨ ᱵᱟᱥ ᱳᱯᱨᱮᱴᱚᱨ ᱤᱫᱤ ᱛᱮ ᱪᱟᱪᱞᱟᱣ ᱠᱚᱪ ᱵᱟᱥ ᱯᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱥᱚᱦᱚᱨ ᱨᱮ ᱥᱟᱨᱟ ᱞᱮᱛᱟᱨ ᱤᱱᱴᱟᱨᱵᱷᱟᱞ ᱨᱮ ᱥᱮᱱᱚᱜᱼᱟ ᱾ ᱢᱤᱫ ᱥᱮᱭᱟᱨ ᱠᱮᱭᱵᱽ ᱥᱩᱵᱤᱫᱷᱟ ᱯᱩᱲᱥᱤ ᱞᱚᱠᱟᱞ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱟᱨ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱨᱟᱭᱯᱩᱨ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱟᱝᱠᱮᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱵᱩᱲᱢᱩ ᱵᱚᱱᱚᱛ
ᱵᱩᱲᱢᱩ ᱵᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱨᱟᱺᱪᱤ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱾
ᱚᱛᱱᱚᱜ
ᱵᱩᱲᱢᱩ 23.5746°N, 85.1315°W ᱨᱮ ᱢᱮᱱᱟᱜᱼᱟ ᱾
ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮ ᱢᱮᱱᱟᱜᱼᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒,᱑᱔᱐ ᱯᱷᱤᱴ (᱖᱕᱐ ᱢᱤᱴᱚᱨ) ᱢᱮᱱᱟᱜᱼᱟ ᱟᱨ ᱚᱛ ᱞᱟᱛᱟᱨ ᱪᱮᱛᱟᱱ ᱢᱮᱱᱟᱜᱼᱟ ᱾
ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱥᱟᱢᱟᱝ ᱨᱮ ᱠᱟᱸᱠᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱛᱩ ᱟᱨ ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ ᱯᱟᱪᱮ ᱨᱮ ᱪᱟᱱᱦᱳ ᱟᱨ ᱠᱷᱮᱞᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱑᱙.᱖᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱩᱲᱢᱩ ᱯᱩᱞᱤᱥ ᱥᱴᱮᱥᱚᱱ ᱫᱚ ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱩᱲᱢᱩ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱟᱹᱛᱩ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱜᱤᱸᱡᱚ ᱴᱷᱟᱹᱠᱩᱨᱜᱟᱶ (᱕,᱘᱖᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱘,᱙᱕᱔ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱖᱔.᱕᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱘,᱖᱖᱕ ᱠᱚᱲᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱗᱔.᱔᱑%) ᱟᱨ ᱓᱐,᱒᱘᱙ ᱛᱤᱨᱞᱟᱹ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱕᱔.᱓᱖%) ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱺᱪᱤ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱩᱲᱢᱩ ᱵᱚᱱᱚᱛ ᱨᱮ ᱕᱕,᱒᱕᱙ (᱖᱑.᱔᱗%) ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱥᱟᱨᱱᱟ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱫᱚ ᱒᱑,᱘᱕᱗ (᱒᱔.᱓᱒%) ᱦᱚᱲ ᱢᱮᱱᱟᱜ ᱠᱚᱣᱟ, ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱑᱑,᱐᱔᱕ (᱑᱒.᱒᱙%) ᱟᱨ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱑,᱐᱖᱐ (᱑.᱑᱘%) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱙.᱓᱗% ᱦᱚᱲ ᱮᱞ ᱫᱚ ᱥᱟᱫᱽᱨᱤ, ᱗.᱘᱔% ᱫᱚ ᱩᱨᱫᱩ, ᱕.᱔᱘% ᱫᱚ ᱦᱤᱱᱫᱤ, ᱒.᱙᱙% ᱫᱚ ᱠᱩᱨᱩᱠᱷ, ᱒.᱐᱕% ᱫᱚ ᱥᱟᱱᱛᱟᱲᱤ ᱟᱨ ᱑.᱓᱑% ᱫᱚ ᱢᱩᱱᱰᱟᱨᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱭᱟᱜ ᱥᱟᱭᱠᱚᱲᱟ ᱫᱚ ᱵᱚᱱᱚᱛ ᱨᱮ ᱦᱚᱲ ᱮᱞ (ᱟᱹᱛᱩ ᱫᱤᱥᱚᱢ) ᱨᱮᱱᱟᱜ ᱔᱗.᱖᱗% ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱙᱑᱔,᱒᱕᱓ ᱜᱚᱴᱟᱝ ᱦᱚᱲ ᱨᱮ ᱟᱹᱫᱤᱵᱟᱹᱥᱤ ᱫᱚ ᱑,᱐᱔᱒,᱐᱑᱖ ᱦᱚᱲ ᱫᱚ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱓᱕.᱗᱖% ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱘.᱒᱐% ᱦᱚᱲ ᱮᱞ ᱫᱚ ᱩᱨᱟᱹᱶ ᱟᱨ ᱑᱐.᱓᱐% ᱫᱚ ᱢᱩᱱᱰᱟᱹ ᱫᱚ ᱢᱩᱬ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱟᱹᱫᱤᱵᱟᱹᱥᱤ ᱫᱚ ᱞᱳᱦᱨᱟ (᱒.᱔᱖%), ᱵᱮᱫᱤᱭᱟ (᱑.᱓᱒%) ᱟᱨ ᱢᱟᱦᱞᱤ (᱑.᱐᱙%) ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱜᱚᱱᱫᱷᱮᱥᱣᱚᱨᱤ ᱜᱟᱰᱟ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱵᱟᱸᱠᱩᱲᱟ ᱨᱮᱭᱟᱜ ᱜᱟᱰᱟ
ᱨᱚᱣᱥᱚᱱ ᱮᱨᱥᱟᱫᱽ
ᱨᱚᱣᱥᱚᱱ ᱮᱨᱥᱟᱫᱽ ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱨᱟᱡᱽᱱᱤᱛᱤᱵᱤᱫᱽ ᱡᱟᱸᱦᱟ ᱫᱚ ᱜᱮᱞ ᱟᱱᱟᱜ ᱟᱨ ᱜᱮᱞ ᱢᱤᱫ ᱡᱟᱛᱤᱳ ᱥᱚᱝᱥᱚᱫᱽ ᱨᱮ ᱵᱤᱨᱚᱫᱷᱤ ᱫᱚᱞ ᱱᱮᱛᱟᱣᱟᱜ ᱫᱟᱭᱤᱛᱛᱚ ᱠᱚᱭ ᱯᱟᱞᱚᱱᱮᱜ ᱠᱟᱱ ᱛᱟᱦᱮᱱᱟ᱾ ᱩᱱᱤ ᱫᱚ ᱡᱟᱛᱤᱳ ᱯᱟᱨᱴᱤ ᱨᱮᱱ ᱢᱤᱫ ᱥᱚᱫᱚᱥᱥᱚ ᱟᱨ ᱵᱟᱝᱞᱟᱫᱤᱥᱟᱹᱢ ᱨᱮᱱᱮ ᱛᱟᱦᱮ ᱠᱟᱱ ᱨᱟᱥᱴᱨᱚᱯᱚᱛᱤ ᱦᱚᱥᱮᱱ ᱢᱚᱦᱟᱢᱢᱚᱫᱽ ᱮᱨᱥᱟᱫᱽ ᱨᱮᱱ ᱵᱟᱹᱦᱩ, ᱚᱱᱟ ᱫᱚ ᱱᱤᱱ ᱵᱟᱯᱞᱟ ᱞᱮᱱ ᱑᱙᱕᱖ ᱥᱮᱨᱢᱟ ᱨᱮ᱾
ᱯᱮ ᱢᱩᱨᱛᱤ ᱚᱲᱟᱜ
ᱯᱮᱭᱟ ᱢᱩᱨᱛᱤ ᱚᱲᱟᱜ ᱨᱮ ᱥᱤᱧᱚᱛ ᱨᱤᱱ‌ ᱯᱩᱭᱞᱩ ᱯᱨᱧᱫᱦᱟᱱ ᱢᱟᱱᱛᱨᱤ  ᱯᱚ. ᱡᱚᱣᱟᱦᱟᱨᱞᱟᱞ ᱱᱮᱦᱨᱩ  ᱣᱟᱜ ᱚᱲᱟᱜ ᱛᱟᱦᱮᱸᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱛᱮ ᱩᱱᱤᱭᱟᱜ ᱠᱟᱹᱢᱤ ᱦᱚᱨᱟ ᱜᱟᱶᱛᱟ ᱞᱮᱠᱟᱛᱮ ᱠᱚ ᱵᱚᱫᱚᱞ ᱚᱪᱚ ᱠᱮᱫᱟ᱾ ᱩᱱᱤᱭᱟᱜ ᱡᱤᱵᱚᱱ ᱨᱮᱱᱟᱜ ᱡᱷᱟᱞᱠᱟᱣ ᱛᱤᱦᱤᱱ ᱦᱚᱸ ᱱᱚᱸᱰᱮ ᱩᱱᱤᱭᱟᱜ ᱯᱷᱚᱴᱚ ᱩᱢᱩᱞ ᱧᱮᱞ ᱦᱚᱸ ᱦᱩᱭ ᱫᱟᱲᱮᱭᱟᱜ ᱼᱟ᱾ ᱥᱤᱲᱷᱤ ᱞᱮᱠᱟ ᱵᱟᱱᱟᱣ ᱟᱠᱟᱱ ᱜᱚᱞᱟᱵ ᱵᱟᱜᱟᱱ  ᱟᱨ ᱢᱤᱫ ᱫᱩᱨᱵᱤᱱ ᱱᱚᱸᱰᱮ ᱱᱟᱜ ᱠᱷᱟᱥ ᱢᱚᱱᱮ ᱚᱨᱚᱜ-ᱟ ᱾ ᱱᱚᱶᱟ ᱜᱟᱞᱟᱵ ᱵᱟᱜᱟᱱ ᱠᱷᱚᱱ ᱱᱮᱦᱨᱩ ᱡᱤᱞ ᱫᱚ ᱟᱡᱟᱜ ᱥᱷᱮᱨᱟᱣᱟᱱᱤ ᱜᱚᱞᱟᱵ ᱮ ᱵᱟᱪᱷᱟᱣ ᱮᱫ ᱛᱟᱦᱮᱱᱟ। ᱱᱚᱸᱰᱮ ᱫᱤᱱᱟᱢ ᱜᱮ ᱟᱹᱭᱩᱵ ᱯᱚᱦᱚᱨ  ᱥᱟᱲᱮ ᱟᱨ ᱢᱟᱨᱥᱟᱞ ᱢᱤᱫᱩᱱ  ᱨᱮᱱᱟᱜ ᱦᱟᱸᱥᱫᱟ ᱦᱩᱭᱩᱜ ᱠᱟᱱ ᱛᱟᱦᱮᱱ ᱴᱨᱤᱥᱴ ᱣᱤᱫ ᱰᱮᱥᱴᱤᱱᱤ ᱡᱟᱦᱟᱸ ᱫᱚ ᱩᱱᱤᱭᱟᱜ ᱡᱤᱵᱚᱱ ᱟᱨ ᱥᱟᱱᱟᱫᱷᱤᱱ ᱫᱷᱤᱱᱟ ᱨᱮᱱᱟᱜ ᱱᱟᱜᱟᱢ ᱮ ᱞᱟᱹᱭ ᱟᱠᱟᱫᱟ।  ᱱᱮᱦᱨᱩ ᱣᱟᱜ ᱡᱤᱣᱱᱤ ᱨᱮᱱᱟᱜ ᱡᱚᱲᱟᱣ ᱡᱚᱯᱚᱲᱟᱣ ᱟᱭᱢᱟ ᱜᱟᱱ ᱥᱚᱢᱟᱱ ᱱᱚᱸᱰᱮ ᱡᱚᱜᱟᱣ  ᱠᱟᱛᱮᱜ ᱫᱚᱦᱚ ᱦᱩᱭ ᱟᱠᱟᱱᱟ। ᱱᱟᱜᱟᱢ ᱨᱮᱱᱟᱜ ᱥᱟᱪᱷᱤ ᱟᱭᱢᱟ ᱜᱟᱱ ᱠᱷᱚᱵᱚᱨ ᱠᱟᱜᱚᱡ, ᱱᱚᱶᱟ ᱨᱮ  ᱱᱟᱜᱟᱢ ᱨᱮᱱᱟᱜ ᱟᱭᱢᱟ ᱠᱷᱚᱵᱚᱨ ᱪᱷᱟᱯᱟ ᱢᱮᱱᱟᱜ ᱟ᱾ᱟᱱᱟ ᱨᱮᱱᱟᱜ ᱯᱮᱡ, ᱥᱮ ᱵᱟᱱᱟᱣᱟᱜ ᱦᱚᱸ ᱱᱚᱸᱰᱮ ᱥᱟᱢᱲᱟᱣ ᱫᱚᱦᱚ ᱟᱠᱟᱱᱟ᱾ ᱱᱚᱶᱟ ᱠᱚ ᱥᱟᱶᱛᱮ ᱜᱮ ᱯᱚᱸᱰᱮᱛ ᱡᱚᱣᱟᱦᱟᱨᱞᱟᱞ ᱱᱮᱦᱨᱩ ᱫᱚ ᱥᱤᱧᱚᱛ ᱨᱚᱭᱱᱚ ᱦᱚᱸ ᱥᱚᱫᱚᱨ ᱞᱟᱹᱤ ᱫᱚᱦᱚ ᱟᱠᱟᱱᱟ᱾
ᱵᱮᱝᱜᱚᱞ ᱠᱚᱞᱮᱡᱽ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱯᱷᱚᱨ ᱳᱢᱮᱱ
ᱵᱮᱝᱜᱚᱞ ᱠᱚᱞᱮᱡᱽ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱯᱷᱚᱨ ᱳᱢᱮᱱ, ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱩᱨᱜᱟᱯᱩᱨ ᱨᱮᱭᱟᱜ ᱢᱤᱫ ᱯᱨᱟᱭᱵᱷᱮᱴ ᱤᱧᱡᱤᱱᱤᱭᱚᱨᱤᱝ ᱤᱱᱥᱴᱤᱴᱤᱭᱩᱰ ᱠᱟᱱᱟ᱾ ᱡᱟᱦᱟᱸ ᱨᱮ ᱯᱩᱱ ᱥᱮᱨᱢᱟ ᱢᱚᱬᱮ ᱜᱚᱴᱟᱱ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ (ᱵᱤ.ᱴᱮᱠ) ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱢᱚᱣᱞᱟᱱᱟ ᱟᱵᱩᱞ ᱠᱟᱞᱟᱢ ᱟᱡᱟᱫᱽ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱨᱚᱣᱥᱚᱱ ᱮᱨᱥᱟᱫᱽ
᱑᱙᱘᱕ ᱥᱮᱨᱢᱟ ᱨᱮᱱᱟᱜ ᱢᱮ ᱪᱟᱸᱫᱚ ᱫᱟᱜ ᱭᱮᱠᱚ ᱰᱩᱵᱟᱹ ᱞᱮᱱ ᱠᱚᱲᱠᱚ ᱥᱟᱶ ᱩᱱᱤ ᱫᱚ ᱱᱚᱣᱟᱠᱷᱟᱞᱤ ᱦᱚᱱᱚᱛ ᱨᱮᱱᱟᱜ ᱩᱲᱤᱨᱪᱚᱨ ᱩᱯᱚᱡᱮᱞᱟ ᱟᱨ ᱦᱟᱛᱤᱭᱟ ᱩᱯᱚᱡᱮᱞᱟ ᱮᱞᱟᱠᱟᱠᱚ ᱨᱮᱱ ᱦᱚᱲᱠᱚᱭ ᱜᱚᱲᱚ ᱞᱮᱜ ᱠᱚᱣᱟ᱾ ᱚᱱᱟ ᱚᱠᱛᱚ ᱨᱮ ᱩᱱᱤᱜᱮ ᱢᱟᱫᱚᱜ ᱟᱹᱣᱲᱤ ᱵᱮᱵᱚᱦᱟᱨ ᱞᱟᱹᱜᱤᱫᱽ ᱡᱟᱹᱛᱤᱥᱚᱝᱜᱷᱚ ᱨᱮᱱᱟᱜ ᱠᱚᱱᱵᱷᱮᱥᱚᱱ ᱨᱮᱭ ᱥᱮᱞᱮᱫ ᱠᱯ ᱮᱱᱟᱭ᱾
ᱩᱱᱤᱭᱟ ᱟᱭᱟᱜ ᱱᱤᱡᱮᱨ ᱞᱟᱹᱜᱤᱫᱽ ᱢᱮᱱᱟᱜ ᱛᱟᱭᱟ ᱯᱚᱛᱷᱤ, ᱮᱥᱤᱭᱟ ᱥᱤᱨᱤᱧ, ᱟᱨᱦᱚᱸ ᱥᱤᱞᱯᱚᱠᱚᱞᱟ ᱠᱚ᱾ ᱩᱱᱤ ᱫᱚ ᱑᱙᱘᱔ ᱥᱮᱨᱢᱟ ᱥᱮᱜ ᱟᱨ ᱑᱙᱘᱕ ᱥᱮᱨᱢᱟ ᱥᱮᱜ ᱦᱚᱡᱽ ᱮ ᱠᱚᱨᱟᱣ ᱟᱜᱩᱭᱟᱠᱟᱫᱟ᱾
ᱵᱮᱝᱜᱚᱞ ᱠᱚᱞᱮᱡᱽ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱯᱷᱚᱨ ᱳᱢᱮᱱ
ᱵᱤᱵᱷᱟᱜᱽ
ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱱ ᱛᱷᱚᱠ ᱨᱮ ᱵᱷᱩᱨᱛᱤ ᱦᱩᱭᱩᱜ ᱠᱟᱱᱟ:
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱴᱮᱠᱱᱤᱠᱮᱞ ᱠᱚᱞᱮᱡᱽ
ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ
ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱦᱮᱜᱮᱛᱟᱹᱨᱤ ᱚᱱᱚᱞᱤᱭᱟ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨ ᱟᱭᱟᱜ ᱡᱤᱭᱚᱱ ᱨᱮᱱᱟᱜ ᱢᱤᱫᱴᱟᱝ ᱟᱹᱰᱤ ᱱᱟᱯᱟᱭ ᱚᱠᱛᱚ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱥᱤᱞᱟᱭᱫᱚᱦᱚ ᱚᱱᱪᱚᱞ ᱨᱮᱭ ᱠᱟᱴᱟᱣ ᱟᱠᱟᱫᱟ᱾ ᱱᱚᱸᱰᱮ ᱜᱮ ᱚᱱᱟ ᱜᱤᱛᱟᱧᱡᱚᱞᱤ ᱯᱩᱛᱷᱤ ᱫᱚᱭ ᱚᱞ ᱟᱠᱟᱫᱟ᱾ ᱱᱤᱭᱟᱹ ᱯᱩᱛᱷᱤ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱑᱙᱑᱓ ᱥᱮᱨᱢᱟ ᱨᱮ ᱱᱚᱵᱮᱞ ᱯᱩᱨᱩᱥᱠᱟᱨ-ᱮ ᱦᱟᱢᱮᱴ ᱟᱠᱟᱫᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱜᱮ ᱥᱟᱶ ᱫᱤᱥᱟᱹᱢ ᱨᱮᱱ ᱢᱟᱨᱟᱝ ᱠᱤᱥᱟᱹᱲ ᱞᱟᱞᱚᱱ ᱥᱟᱸᱭ-ᱭᱮᱜ ᱢᱩᱪᱟᱹᱫ ᱠᱟᱹᱢᱤ ᱦᱩᱭᱟᱠᱟᱱᱟ᱾ ᱟᱨᱦᱚᱸ ᱯᱩᱭᱞᱩ ᱢᱩᱥᱞᱟᱹ ᱚᱱᱚᱞᱤᱭᱟᱹ ᱢᱤᱨ ᱢᱚᱥᱟᱨᱚᱵᱽ ᱦᱚᱥᱮᱱᱟ-ᱱᱟᱜ ᱵᱩᱠᱟᱹ ᱛᱚᱯᱟ ᱡᱟᱱᱟᱢ ᱚᱲᱟᱜ ᱢᱮᱱᱟᱜ-ᱟ᱾
ᱥᱮᱫᱟᱭ ᱠᱟᱛᱷᱟ
ᱠᱩᱢᱟᱨᱠᱷᱟᱞᱤ ᱫᱚ ᱟᱹᱰᱤ ᱜᱮ ᱢᱟᱨᱮ ᱢᱤᱫ ᱩᱯᱚᱡᱮᱞᱟ ᱠᱟᱱᱟ᱾ ᱑᱓ ᱜᱚᱴᱟᱝ ᱯᱚᱨᱜᱚᱱᱟ ᱱᱤᱭᱟᱹᱛᱮ ᱑᱘᱕᱕ ᱥᱮᱨᱢᱟ ᱨᱮ ᱛᱷᱟᱱᱟ ᱛᱟᱦᱮᱸ ᱠᱟᱱᱟ᱾ ᱡᱟᱦᱟᱸ ᱫᱚ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱢᱚᱦᱚᱠᱩᱢᱟ ᱦᱩᱭᱞᱮᱱᱟ᱾ ᱤᱠᱷᱟᱱ ᱑᱘᱗᱑ ᱥᱮᱨᱢᱟ ᱨᱮ ᱠᱩᱥᱴᱤᱭᱟ ᱨᱮᱱᱟᱜ ᱢᱚᱦᱚᱠᱩᱢᱟ ᱞᱮᱠᱟᱛᱮ ᱱᱚᱫᱤᱭᱟ ᱦᱚᱱᱚᱛ ᱨᱮ ᱤᱪᱟᱹᱲ ᱮᱱᱟ᱾ ᱑᱙᱘᱓ ᱨᱮ ᱠᱩᱢᱟᱨᱠᱷᱟᱞᱤ ᱫᱚ ᱩᱯᱚᱡᱮᱞᱟ ᱠᱚ ᱵᱮᱱᱟᱣ ᱟᱠᱟᱫᱤᱭᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
᱑᱘᱗ ᱜᱚᱴᱟᱝ ᱢᱳᱣᱡᱟ, ᱒᱐᱒ ᱜᱚᱴᱟᱝ ᱟᱛᱚ, ᱑ ᱴᱟᱝ ᱯᱳᱣᱨᱳᱥᱚᱵᱷᱟ ᱟᱨ ᱑᱑ ᱜᱚᱢᱟᱜ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮ᱾ ᱤᱭᱩᱱᱤᱭᱚᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ,
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱚᱛᱱᱚᱜ
ᱫᱷᱟᱞᱵᱷᱩᱢᱜᱚᱲ 22.5281°N, 86.5543°W ᱨᱮ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱵᱟᱨᱭᱟ ᱡᱚᱜᱚ ᱠᱷᱚᱸᱰ ᱢᱮᱱᱟᱜᱼᱟ - (᱑) ᱫᱷᱟᱞᱵᱷᱩᱢ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱛᱮ ᱯᱚᱴᱚᱢᱫᱟᱜ, ᱵᱚᱰᱟᱢ, ᱜᱚᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱟᱨ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ (᱒) ᱜᱷᱟᱴᱥᱤᱞᱟᱹ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱛᱮ ᱜᱷᱟᱴᱥᱤᱞᱟᱹ, ᱫᱷᱟᱞᱵᱷᱩᱢᱜᱚᱲ, ᱢᱚᱥᱟᱵᱩᱱᱤ ᱰᱩᱢᱨᱤᱭᱟᱹ, ᱜᱩᱲᱟᱵᱟᱱᱫᱷᱟ, ᱪᱟᱹᱠᱩᱞᱤᱭᱟᱹ ᱟᱨ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱾
ᱯᱷᱩᱥᱨᱚ
ᱯᱷᱩᱥᱨᱚ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱢᱤᱫ ᱱᱚᱴᱤᱯᱷᱤᱰ ᱮᱨᱤᱭᱟ (ᱱᱤᱛᱚᱜ ᱯᱷᱩᱥᱨᱚ ᱱᱟᱜᱟᱨ ᱵᱟᱹᱭᱥᱤ ᱨᱮ) ᱢᱮᱱᱟᱜᱼᱟ ᱾ ᱱᱚᱣᱟ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱟᱰᱟ ᱱᱚᱸᱠᱟ ᱛᱮ ᱥᱮᱱᱚᱜ ᱠᱟᱱᱟ ᱾
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱚᱛᱱᱚᱜ
ᱫᱷᱟᱞᱵᱷᱩᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ ᱡᱟᱢᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱪᱟᱹᱠᱩᱞᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱷᱩᱥᱨᱚ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱩᱥᱨᱚ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱑᱘᱖,᱑᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱗,᱖᱖᱕ ᱠᱚᱲᱟ ᱟᱨ ᱘᱘,᱘᱗᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱷᱩᱥᱨᱚ ᱥᱚᱦᱨᱤ ᱜᱩᱴ ᱨᱮᱱᱟᱜ ᱯᱷᱩᱥᱨᱚ (ᱱᱚᱜᱚᱨ ᱵᱟᱹᱭᱥᱤ), ᱵᱮᱨᱢᱚ (ᱞᱮᱠᱷᱟ ᱡᱚᱠᱷᱟ ᱱᱚᱜᱚᱨ), ᱡᱟᱨᱤᱰᱤᱦ ᱵᱟᱡᱟᱨ (ᱥᱤᱴᱤ), ᱵᱚᱠᱟᱨᱚ (ᱥᱤᱴᱤ) ᱟᱨ ᱠᱩᱨᱯᱟᱹᱱᱤᱭᱟ ᱠᱷᱚᱱ ᱦᱩᱭ ᱟᱠᱟᱱᱟ ᱾
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱚᱛᱱᱚᱜ
ᱫᱷᱟᱞᱵᱷᱩᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱖.᱘᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱫᱷᱟᱞᱵᱷᱩᱢᱜᱚᱲ ᱯᱩᱞᱤᱥ ᱥᱴᱮᱥᱚᱱ ᱫᱚ ᱫᱷᱟᱞᱵᱷᱩᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱫᱷᱟᱞᱵᱷᱩᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱫᱷᱟᱞᱵᱷᱩᱢᱜᱚᱲ ᱨᱮ ᱢᱮᱱᱟᱜᱼᱟ ᱾
ᱯᱷᱩᱥᱨᱚ
ᱦᱚᱲ ᱮᱞ
᱒᱐᱑᱑ ᱥᱟᱞ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱩᱥᱨᱚ ᱱᱟᱜᱟᱨ ᱵᱟᱹᱭᱥᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱙,᱑᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱖,᱖᱐᱕ ᱠᱚᱲᱟ ᱟᱨ ᱔᱒,᱕᱗᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱑᱓,᱖᱓᱕ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱕,᱑᱐᱙ ᱦᱚᱲ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱞ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱩᱥᱨᱚ ᱨᱤᱱ ᱦᱚᱲ ᱮᱞ ᱫᱚ ᱘᱓,᱔᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱔% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱔᱖% ᱢᱮᱱᱟᱜ ᱠᱚᱣᱟ ᱾ ᱯᱷᱩᱥᱨᱚ ᱨᱮ, ᱑᱕% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱑,᱙᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱤᱱ ᱜᱮᱠᱚ ᱛᱟᱦᱮᱸ ᱠᱟᱱᱟ ᱾ ᱓᱑,᱓᱐᱙ (᱕᱑%) ᱠᱚᱲᱟ ᱟᱨ ᱓᱐,᱖᱒᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱘,᱕᱘᱘ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱒,᱕᱓᱕ (᱕.᱕᱗%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱓᱓,᱖᱗᱙ (᱕᱔.᱓᱘%) ᱢᱮᱱᱟᱜᱼᱟ ᱾ ᱜᱩᱴ ᱦᱚᱲ ᱮᱞ ᱨᱮᱱ ᱓᱕,᱕᱙᱘ (᱕᱐%) ᱠᱚᱲᱟ ᱟᱨ ᱓᱕,᱘᱖᱐ (᱕᱐%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾
ᱯᱷᱩᱥᱨᱚ
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱩᱥᱨᱚ ᱭᱩᱮ ᱨᱮ ᱜᱩᱴ ᱥᱮᱪᱮᱫ ᱑᱓᱑,᱒᱐᱒ (ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱗᱙.᱙᱙%) ᱛᱟᱦᱮᱸ ᱠᱟᱱᱟ ᱟᱫᱚ ᱗᱕,᱘᱔᱗ (᱘᱘.᱒᱖% ᱠᱚᱲᱟ) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱕,᱓᱕᱕ (᱗᱐-᱙᱐ ᱛᱤᱨᱞᱟᱹ) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱩᱥᱨᱚ ᱱᱟᱜᱟᱨ ᱵᱟᱹᱭᱥᱤ ᱨᱮ ᱜᱩᱴ ᱥᱮᱪᱮᱫ ᱫᱚ ᱖᱐,᱙᱗᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱕,᱐᱕᱕ ᱠᱚᱲᱟ ᱟᱨ ᱒᱕,᱙᱑᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱷᱩᱥᱨᱚ
ᱦᱚᱨ ᱰᱟᱦᱟᱨ
ᱯᱷᱩᱥᱨᱚ ᱨᱮᱞ ᱥᱴᱮᱥᱚᱱ ᱥᱚᱡᱷᱮ ᱴᱨᱮᱱ ᱤᱫᱤ ᱛᱮ ᱠᱚᱞᱠᱟᱛᱟ, ᱵᱷᱚᱯᱟᱲ, ᱟᱡᱽᱢᱮᱨ, ᱡᱟᱵᱟᱞᱯᱩᱨ, ᱩᱡᱽᱡᱮᱱ, ᱯᱟᱴᱱᱟ ᱠᱷᱚᱱ ᱡᱚᱲᱟᱣ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱫᱚ ᱜᱚᱢᱚᱼᱵᱟᱨᱠᱟᱠᱟᱱᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱠᱚᱱᱰᱤᱥᱚᱱ ᱨᱮᱱᱟᱜ ᱨᱮᱞ ᱵᱩᱰᱜᱮᱴ (Budget) ᱨᱮ ᱥᱴᱮᱥᱚᱱ ᱫᱚ 'ᱟᱫᱟᱨᱥ ᱥᱴᱮᱥᱚᱱ' ᱞᱮᱠᱟᱛᱮ ᱩᱛᱷᱱᱟᱹᱣ ᱨᱮᱱᱟᱜ ᱵᱟᱪᱷᱟᱣ ᱟᱠᱟᱱᱟ ᱾ ᱯᱷᱩᱥᱨᱚ ᱟᱨ ᱮᱴᱟᱜ ᱥᱚᱦᱚᱨ ᱡᱮᱞᱮᱠᱟ ᱨᱟᱺᱪᱤ, ᱡᱟᱢᱥᱮᱫᱽᱯᱩᱨ, ᱫᱷᱟᱱᱵᱟᱫᱽ, ᱵᱚᱠᱟᱨᱚ ᱟᱨ ᱦᱟᱡᱟᱨᱤᱵᱟᱜᱽ ᱛᱟᱞᱟ ᱛᱮ ᱟᱹᱰᱤ ᱜᱟᱱ ᱵᱟᱥ ᱥᱮᱱᱚᱜᱼᱟ ᱾ ᱯᱷᱩᱥᱨᱚ ᱠᱷᱚᱱ ᱮᱛᱚᱢ ᱵᱤᱦᱟᱨ ᱨᱮᱱᱟᱜ ᱥᱚᱦᱚᱨ ᱞᱟᱹᱜᱤᱫ ᱵᱟᱥ ᱦᱚᱸ ᱥᱮᱱᱚᱜᱼᱟ ᱾
ᱫᱷᱟᱞᱵᱷᱩᱢᱜᱚᱲ ᱵᱚᱱᱚᱛ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱷᱩᱥᱨᱚ
ᱦᱮᱞᱛᱷ ᱥᱚᱨᱵᱷᱤᱥ
ᱱᱚᱸᱰᱮ ᱵᱟᱨᱭᱟ ᱥᱤ.ᱥᱤ.ᱮᱞ. ᱟᱥᱯᱟᱛᱟᱞ ᱢᱮᱱᱟᱜᱼᱟ, ᱱᱚᱣᱟ ᱛᱟᱞᱢᱟ ᱟᱥᱯᱟᱛᱟᱞ,ᱫᱷᱚᱨᱤ ᱟᱨ ᱛᱟᱞᱢᱟ ᱟᱥᱯᱟᱛᱟᱞ, ᱠᱟᱨᱜᱟᱞᱤ ᱟᱨ ᱢᱤᱫ ᱥᱚᱨᱠᱟᱨᱤ ᱟᱥᱯᱟᱛᱟᱞ ᱢᱮᱱᱟᱜᱼᱟ, ᱚᱠᱚᱭ ᱭᱟᱜ ᱨᱮᱯᱷᱨᱟᱞ ᱟᱥᱯᱟᱛᱟᱞ ᱦᱚᱸ ᱠᱚ ᱢᱮᱱ ᱫᱟᱲᱮ ᱭᱟ ᱠᱚ ᱾ ᱢᱩᱬ ᱨᱩᱯ ᱠᱷᱚᱱ ᱯᱨᱟᱵᱷᱮᱴ ᱠᱞᱤᱱᱤᱠ ᱞᱚᱠᱟᱞ ᱦᱚᱲ ᱠᱚ ᱥᱮᱵᱟ ᱠᱚᱣᱟ ᱾ ᱥᱚᱨᱠᱟᱨ ᱤᱫᱤ ᱛᱮ ᱪᱟᱪᱞᱟᱣᱤᱭᱟᱹ ᱟᱥᱯᱟᱛᱟᱞ ᱨᱮ ᱟᱹᱰᱤ ᱠᱷᱟᱨᱟᱵ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱟᱫᱚ ᱯᱟᱨᱟᱭᱢᱟᱨᱤ ᱟᱥᱯᱟᱛᱟᱞ ᱟᱨ ᱮᱢᱟᱱ ᱯᱟᱨᱟᱭᱢᱟᱨᱤ ᱧᱮᱧᱮᱞ ᱞᱟᱹᱜᱤᱫ ᱛᱮ ᱱᱟᱯᱟᱭ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱮᱨᱤᱠ ᱟᱹᱠᱟᱭᱨᱟᱹᱥ
ᱮᱨᱤᱠ ᱟᱹᱠᱟᱭᱨᱟᱹᱥ (᱑᱐ ᱚᱠᱴᱩᱵᱚᱨ ᱑᱗᱕᱗ - ᱑᱔ ᱚᱜᱚᱥᱴ ᱑᱘᱑᱙) ᱫᱚ ᱥᱣᱤᱰᱮᱱ ᱵᱚᱱᱚᱥᱯᱚᱛᱤ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱴᱮᱠᱥᱚᱱᱚᱢᱤ ᱡᱟᱜᱟᱛ ᱨᱤᱱᱤᱡ ᱡᱚᱱᱚᱠ ᱛᱮ ᱦᱚᱲ ᱠᱚ ᱩᱭᱦᱟᱹᱨᱮᱭᱟ ᱾ ᱩᱱᱤ ᱫᱚ ᱯᱷᱟᱫᱚᱨ ᱚᱯᱷ ᱞᱟᱭᱠᱮᱱᱚᱞᱚᱡᱤᱥᱴ (Lichenologist) ᱠᱚ ᱢᱮᱛᱟᱭᱟ ᱾ ᱮᱨᱤᱠ ᱟᱹᱠᱟᱭᱨᱟᱹᱥ ᱫᱚ ᱠᱟᱨᱞ ᱞᱤᱱᱮᱭᱚᱥ ᱤᱡ ᱢᱩᱪᱟᱹᱫ ᱚᱞ ᱜᱤᱫᱨᱟᱹᱭ ᱛᱟᱦᱮᱸ ᱠᱟᱱᱟ ᱾
ᱡᱤᱣᱚᱱ
ᱟᱹᱠᱟᱭᱨᱟᱹᱥ ᱫᱚ ᱑᱗᱕᱗‌ ᱥᱮᱨᱢᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟᱼᱟᱜ ᱧᱩᱛᱩᱢ ᱡᱚᱦᱱ ᱮᱨᱤᱠ ᱟᱹᱠᱟᱭᱨᱟᱹᱥ ᱟᱨ ᱟᱡ ᱟᱭᱚᱼᱟᱜ ᱧᱩᱛᱩᱢ ᱫᱚ ᱢᱟᱨᱜᱨᱮᱛᱷᱟ ᱦᱟᱜᱽᱴᱚᱨᱱ ᱛᱟᱦᱮᱸᱠᱟᱱᱟ ᱾ ᱟᱹᱠᱟᱭᱨᱟᱹᱥ ᱫᱚ ᱑᱗᱗᱐ ᱨᱮ ᱜᱟᱵᱷᱞᱮ ᱡᱤᱢᱱᱟᱡᱚᱢ (ᱦᱟᱭ ᱥᱠᱩᱞ) ᱠᱷᱚᱱ  ᱯᱟᱲᱦᱟᱣ ᱚᱰᱚᱠ ᱞᱮᱱᱟᱭ ᱾ ᱩᱱᱤ ᱟᱡᱟᱜ ᱢᱮᱴᱨᱤᱠᱭᱩᱞᱥᱚᱱ ᱑᱗᱗᱓ ᱥᱮᱨᱢᱟ ᱨᱮ ᱯᱩᱨᱟᱣ ᱞᱮᱫᱟᱭ ᱾ ᱩᱱᱤ ᱩᱯᱯᱥᱟᱞᱟ ᱡᱮᱜᱮᱛ ᱵᱤᱨᱫᱟᱜᱟᱲ ᱨᱮ ᱢᱮᱴᱨᱤᱠᱭᱞᱮᱥᱟᱱ ᱠᱚᱨᱟᱣ ᱞᱮᱫᱟᱭ ᱾ ᱚᱱᱟ ᱡᱮᱜᱮᱛ ᱵᱤᱨᱫᱟᱜᱟᱲ ᱨᱮ ᱩᱱᱤ ᱟᱹᱨᱤᱛ ᱦᱤᱛᱟᱹᱞ (Natural History) ᱟᱨ ᱨᱟᱱ ᱯᱟᱴᱷᱚ (ᱢᱮᱰᱤᱥᱤᱱ) ᱠᱟᱨᱞ ᱞᱤᱱᱮᱭᱚᱥᱼᱟᱜ ᱫᱟᱱᱟᱝ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱩᱱᱤ ᱠᱟᱨᱞ ᱞᱤᱱᱮᱭᱚᱥᱼᱤᱡ ᱢᱩᱪᱟᱹᱫ ᱚᱞᱚᱜ ᱜᱤᱫᱨᱟᱹᱭ ᱛᱟᱦᱮᱸ ᱠᱟᱱᱟᱭ, ᱩᱱᱩ ᱠᱟᱨᱞ ᱞᱤᱱᱮᱭᱚᱥ ᱴᱷᱮᱱ ᱛᱷᱮᱥᱤᱥ ᱮᱢᱤᱡ ᱢᱚᱪᱟᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱛᱷᱮᱥᱤᱥ ᱨᱮᱭᱟᱜ ᱥᱟᱛᱟᱢ ᱫᱚ ᱯᱞᱟᱱᱴᱟ ᱟᱯᱷᱟᱭᱴᱤᱭᱟ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱷᱮᱥᱤᱥ ᱫᱚ vascular plant species ᱟᱜ ᱴᱩᱢᱟᱹᱞ ᱪᱤᱛᱟᱱ ᱨᱮ ᱛᱟᱦᱮᱸ ᱞᱮᱱᱟ ᱾ ᱚᱱᱟ ᱴᱩᱢᱟᱹᱞ ᱫᱚ ᱫᱚᱠᱷᱤᱬ ᱟᱯᱷᱨᱤᱠᱟ ᱠᱷᱚᱱ ᱠᱟᱨᱞ ᱯᱮᱴᱟᱹᱨ ᱛᱷᱚᱱᱵᱟᱹᱨᱜ ᱠᱚᱨᱟᱣ ᱞᱮᱫᱟᱭ ᱾ ᱚᱱᱟ ᱴᱩᱢᱟᱹᱞ ᱨᱮ ᱠᱟᱨᱞ ᱞᱤᱱᱮᱭᱚᱥ ᱵᱷᱩᱞ ᱛᱮ vascular plant ᱨᱮᱭᱟᱜ ᱠᱤᱪᱷᱤ ᱯᱨᱚᱠᱟᱨ ᱵᱦᱩᱞ ᱮᱢ ᱞᱮᱫ ᱛᱟᱦᱮᱸᱡ, ᱚᱨ ᱚᱱᱟ ᱴᱷᱮᱥᱤᱥ ᱨᱮ ᱚᱱᱟ ᱵᱷᱩᱞ ᱵᱤᱵᱨᱚᱬ ᱠᱟᱱᱟ ᱾ ᱮᱨᱤᱠ ᱫᱚ "Carl Linnaeus last disciple" ᱦᱚᱸ ᱠᱚ ᱢᱮᱛᱟᱭᱟ ᱾
᱑᱗᱗᱖ ᱥᱮᱨᱢ ᱨᱮ ᱩᱯᱯᱥᱟᱞᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱨᱟᱡᱩᱮᱥᱚᱴ ᱠᱟᱛᱮ ᱩᱱᱤ ᱩᱴᱨᱚᱭᱟᱞ ᱮᱠᱟᱰᱢᱤ ᱚᱯᱷ ᱥᱟᱮᱬᱥ, ᱥᱴᱚᱠᱦᱚᱞᱢ ᱨᱮ ᱠᱟᱹᱢᱤ ᱞᱮᱫᱟᱭ ᱾ ᱑᱗᱘᱒ ᱨᱮ ᱟᱡ ᱞᱩᱸᱰ ᱡᱮᱜᱮᱛ ᱵᱤᱨᱫᱟᱜᱟᱲ ᱠᱷᱚᱱ ᱢᱮᱰᱤᱠᱟᱞ ᱥᱟᱮᱬᱥ ᱯᱟᱲᱦᱟᱣ ᱞᱮᱱᱟᱭ ᱾ ᱩᱱᱤ ᱑᱗᱘᱕ ᱨᱮ ᱣᱟᱰᱥᱴᱮᱱᱟ ᱨᱤᱱᱤᱡ ᱢᱮᱰᱤᱠᱟᱞ ᱟᱯᱹᱥᱟᱨ ᱛᱟᱦᱮᱸᱼᱟᱭ ᱾ ᱑᱗᱘᱙ ᱨᱮ Östergötland County ᱨᱮ ᱡᱤᱞᱞᱟᱹ ᱢᱮᱰᱤᱠᱟᱞ ᱟᱯᱥᱟᱨ ᱮ ᱛᱟᱦᱮᱸᱼᱟᱭ, ᱑᱗᱙᱕ ᱨᱮ ᱟᱡ ᱣᱟᱰᱥᱴᱮᱱᱟ ᱦᱚᱥᱯᱤᱴᱟᱞ ᱨᱤᱱᱤᱡ ᱰᱭᱨᱮᱠᱴᱚᱨ ᱮ ᱛᱟᱦᱮᱸ ᱞᱟᱱᱟ, ᱟᱨ ᱑᱘᱐᱓ ᱨᱮ ᱴᱤᱞᱩᱞᱟᱨ ᱯᱨᱚᱯᱦᱮᱥᱚᱨ ᱮ ᱛᱟᱦᱮᱸᱼᱟᱭ ᱾ ᱩᱱᱤ ᱫᱚ ᱠᱟᱴᱩᱱᱤᱥᱴ ᱦᱚᱸ ᱛᱟᱦᱮᱸᱼᱟᱭ, ᱩᱱᱤ ᱯᱮᱴᱟᱹᱨ ᱣᱮᱥᱴᱨᱤᱝᱼᱟ ᱠᱟᱹᱢᱤ ᱫᱮᱠᱷᱟᱣ ᱞᱮᱫᱟᱭ ᱥᱣᱮᱱᱥᱠᱟ ᱞᱟᱯᱷᱣᱮᱨᱱᱮ ᱨᱚᱝᱜᱤᱱ ᱦᱤᱛᱟᱹᱞ (᱑᱘᱐᱕) ᱟᱨ ᱠᱟᱨᱞ ᱯᱮᱴᱮᱨ ᱛᱷᱚᱱᱵᱟᱹᱨᱜ ᱯᱷᱞᱚᱨᱟ ᱠᱟᱞᱮᱱᱥᱤᱥ ᱾
᱑᱗᱘᱗ ᱨᱮ ᱮᱨᱤᱠ, ᱦᱮᱞᱤᱱ ᱟᱰᱚᱨᱚᱴᱤ ᱥᱠᱚᱞᱟᱱᱰᱟᱹᱨ ᱴᱷᱮᱱ ᱵᱟᱯᱞᱟᱼᱮᱱᱟᱭ, ᱟᱡ ᱵᱟᱹᱦᱩ ᱵᱟᱵᱟ ᱛᱟᱭ ᱫᱚ ᱞᱟᱸᱰᱥᱠᱨᱚᱱᱥ ᱨᱮ ᱵᱮᱯᱟᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾ ᱦᱮᱞᱮᱬᱟᱼᱟᱜ ᱜᱩᱨ ᱯᱚᱨᱮ ᱟᱡ ᱫᱚᱥᱟᱨ ᱵᱟᱹᱦᱩ ᱢᱟᱨᱜᱟᱨᱮᱛᱟ ᱢᱟᱨᱤᱭᱟ ᱦᱚᱯᱷᱵᱟᱹᱨᱜ ᱥᱟᱞᱟᱜ ᱮ ᱵᱟᱯᱞᱟ ᱞᱮᱱᱟᱭ ᱾ ᱩᱱᱤ ᱓᱑ ᱰᱤᱥᱮᱢᱵᱚᱨ, ᱑᱘᱐᱔ ᱨᱮ ᱢᱟᱨᱜᱟᱨᱮᱛᱷᱟ ᱥᱟᱞᱟᱜ ᱵᱟᱯᱞᱟᱭᱮᱱᱟ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱜᱚᱴᱯᱷᱨᱟᱭᱮᱰ ᱦᱚᱯᱷᱵᱟᱹᱨᱜ ᱛᱟᱦᱮᱸ ᱠᱟᱱᱟ ᱾ ᱡᱷᱚᱛᱚ ᱢᱮᱞᱟᱣ ᱠᱟᱛᱮ ᱮᱨᱤᱠ ᱴᱷᱮᱱ ᱯᱚᱱᱮᱭᱟ ᱜᱤᱫᱽᱨᱟᱹ ᱠᱚ ᱛᱮᱦᱮᱸᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ ᱡᱟᱱ
ᱵᱷᱟᱭᱤ (᱒᱐᱑᱓ ᱯᱷᱤᱞᱢ)
ᱵᱷᱩᱢᱤᱠᱟ
ᱵᱷᱟᱭᱤ (ᱤᱝᱞᱤᱥ ᱺᱵᱨᱚᱫᱟᱨ) ᱢᱤᱫ ᱒᱐᱑᱓ ᱨᱮᱱᱟᱜ ᱥᱤᱧᱚᱛ ᱛᱮᱞᱩᱜᱩ-ᱯᱟᱹᱨᱥᱤ ᱮᱠᱥᱟᱱ ᱠᱚᱢᱮᱰᱤ ᱯᱷᱤᱞᱢ ᱠᱟᱱᱟ, ᱱᱚᱶᱟ ᱯᱷᱤᱞᱢ ᱵᱮᱜᱱᱟᱣᱤᱡ ᱫᱚ ᱱᱟᱜᱟᱨᱡᱩᱱ ᱮᱠᱠᱮᱱᱤ ᱠᱟᱱᱟᱭ ᱡᱟᱦᱟᱸ ᱟᱱᱱᱟᱯᱩᱨᱱᱟ ᱥᱴᱩᱰᱤᱭᱚ ᱨᱮ ᱠᱚ ᱵᱟᱱᱟᱣ ᱟᱠᱟᱫᱟ ᱟᱨ ᱰᱟᱭᱤᱨᱮᱠᱴᱟᱨ ᱫᱚ ᱮᱥᱚᱥᱤᱭᱟᱱ ᱨᱤᱱᱤᱡ ᱣᱤᱨᱟᱵᱷᱫᱽᱨᱟᱢ ᱪᱚᱣᱫᱷᱨᱤ ᱠᱟᱱᱟᱭ ᱥᱟᱶᱛᱮ ᱨᱤᱞᱟᱭᱟᱸᱥ ᱤᱱᱴᱟᱨᱴᱮᱭᱱᱢᱮᱱᱴ ᱥᱟᱶ ᱠᱚ ᱵᱟᱱᱟᱣ ᱟᱠᱟᱫᱟ| ᱮᱛᱚᱦᱚᱵ ᱫᱚ ᱱᱟᱜᱟᱨᱡᱩᱱ ᱟᱠᱠᱮᱱᱤ, ᱨᱤᱪᱟ ᱜᱚᱱᱜᱳᱯᱚᱫᱷᱭᱟᱭ ᱛᱤᱠᱤᱱ ᱟᱥᱚᱞ ᱯᱟᱴ ᱨᱮ ᱢᱮᱱᱟᱜ ᱠᱤᱱᱟ ᱟᱨ ᱱᱟᱶᱟ ᱯᱷᱤᱞᱢ ᱨᱮ ᱫᱮᱣ ᱥᱨᱤ ᱮ ᱠᱚᱢᱯᱚᱡᱽ ᱟᱠᱟᱫᱟ| ᱱᱚᱶᱟ ᱫᱚ ᱦᱤᱸᱫᱤ ᱯᱷᱤᱞᱢ ᱵᱷᱟᱭᱤ ᱨᱮᱱᱟᱜ ᱰᱟᱵᱽᱰ ᱦᱚᱸ ᱢᱮᱱᱟᱜ-ᱟ ᱺ ᱢᱮᱨᱟ ᱵᱤᱜᱽ ᱵᱨᱚᱫᱟᱨ ᱒᱓ ᱟᱠᱴᱟᱵᱟᱨ ᱒᱐᱑᱗ ᱨᱮ ᱡᱤ ᱥᱤᱱᱮᱢᱟ ᱯᱨᱤᱢᱤᱭᱟᱨ ᱨᱮ ᱥᱚᱫᱚᱨ ᱞᱮᱱ ᱛᱟᱦᱮᱱᱟ|
ᱛᱮᱛᱮᱫ
ᱵᱷᱟᱭᱤ (ᱚᱠᱠᱤᱱᱮᱱᱤ ᱱᱟᱜᱟᱨᱡᱩᱱ) ᱢᱤᱫ ᱦᱟᱝᱠᱟᱝ ᱨᱮ ᱢᱮᱱᱟᱭ ᱰᱮᱣᱤᱰ (ᱟᱥᱤᱥ ᱵᱤᱫᱽᱭᱟᱨᱛᱷᱤ) ᱱᱟᱢᱚᱠ ᱰᱚᱱ ᱨᱤᱱᱤᱡ ᱥᱟᱱᱟᱢ ᱠᱷᱚᱱ ᱵᱷᱚᱨᱥᱟ ᱣᱟᱱ ᱟᱨ ᱵᱷᱨᱥᱟ ᱤᱡ ᱫᱩᱛ ᱠᱟᱱᱟᱭ᱾ ᱰᱮᱣᱤᱰ ᱫᱚ ᱟᱡᱟᱜ ᱫᱤᱱ-ᱫᱤᱱᱟᱢ ᱨᱮᱱᱟᱜ ᱠᱟᱹᱢᱤ ᱵᱟᱵᱚᱛ ᱟᱡ ᱵᱚᱭᱦᱟ ᱨᱮ ᱟᱥᱟ ᱠᱚᱜ ᱟᱭ᱾ ᱱᱚᱶᱟ ᱩᱱᱤ ᱨᱤᱱᱤᱡ ᱜᱤᱫᱟᱹᱨ ᱠᱚ ᱡᱮᱢᱥ (ᱥᱱᱩ ᱥᱩᱫᱽ) ᱟᱨ ᱴᱚᱱᱤ (ᱚᱡᱚᱭ) ᱛᱤᱠᱤᱱ ᱠᱷᱟᱹᱛᱤᱨ ᱛᱮ ᱟᱹᱰᱤ ᱮ ᱨᱟᱹᱜᱤ ᱜᱮᱭᱟ᱾ ᱰᱮᱣᱤᱰ ᱵᱚᱭᱦᱟ ᱫᱚ ᱦᱮᱭᱫᱽᱨᱟᱵᱟᱫᱽ ᱨᱮ ᱢᱤᱫ ᱟᱱᱰᱟᱨ ᱠᱚᱣᱟᱜ ᱯᱩᱞᱤᱥ ᱚᱫᱷᱤᱠᱟᱨ ᱜᱮ ᱜᱚᱡᱮ ᱞᱟᱹᱜᱤᱫ ᱮ ᱵᱷᱮᱡᱟᱣ ᱮ ᱠᱟᱱᱟ ᱡᱟᱦᱟᱸᱭ ᱥᱚᱦᱚᱨ ᱨᱮ ᱢᱟᱯᱷᱤᱭᱟ ᱨᱤᱱᱤᱡ ᱥᱚᱸᱪᱟᱞᱚᱱ ᱠᱚ ᱵᱟᱫᱷᱤᱛ ᱮ ᱠᱟᱱᱟ, ᱟᱹᱨᱤ ᱚᱠᱛᱚ ᱨᱮ, ᱨᱟᱫᱷᱤᱠᱟ (ᱜᱚᱸᱜᱳᱯᱟᱫᱷᱭᱟᱭ) ᱥᱟᱶ ᱮ ᱛᱟᱹᱠᱤᱡᱚᱜ ᱠᱟᱱᱟ, ᱡᱟᱦᱟᱸᱭ ᱵᱟᱦᱟ ᱵᱟᱜᱟᱱ ᱨᱤᱱᱤᱡ ᱠᱤᱥᱟᱬ ᱠᱟᱱᱟᱭ, ᱡᱟᱦᱟᱸᱭ ᱩᱱᱤ ᱥᱟᱶ ᱫᱩᱞᱟᱹᱲ ᱠᱟᱱᱟᱭ᱾ ᱵᱷᱟᱞᱮ, ᱵᱚᱭᱦᱟ ᱫᱚ ᱩᱱᱤᱭᱟᱜ ᱯᱨᱚᱥᱟᱣ ᱫᱚ ᱚᱠᱟ ᱦᱚᱸ ᱵᱟᱝ ᱮ ᱨᱮᱵᱮᱱ ᱞᱮᱱ᱾ ᱵᱚᱭᱦᱟ ᱛᱮᱫ ᱫᱚ ᱟᱱᱰᱟᱨ ᱠᱚᱣᱟᱨ ᱚᱫᱷᱤᱠᱟᱨᱤ ᱨᱮᱱᱟᱜ ᱥᱮᱸᱫᱽᱨᱟᱭ ᱮ ᱮᱦᱚᱵ ᱠᱮᱫ-ᱟ ᱟᱨ ᱟᱡᱟᱜ ᱩᱨᱩᱢ ᱮ ᱪᱮᱛᱟᱱ ᱠᱮᱫ-ᱟ᱾ ᱯᱩᱞᱤᱥ ᱚᱨᱡᱩᱱ (ᱯᱨᱚᱥᱱᱱᱟ) ᱢᱮᱱᱟᱭᱟ ᱟᱨ ᱵᱚᱭᱦᱟ ᱛᱮᱫ ᱫᱚ ᱩᱱᱤ ᱜᱚᱡᱮ ᱨᱮᱱᱟᱜ ᱮ ᱨᱤᱠᱟ ᱮᱫ-ᱟ᱾ ᱢᱩᱠᱚᱫᱽᱢᱟ ᱦᱤᱞᱚᱜ, ᱵᱚᱭᱦᱟ ᱛᱮᱫ ᱫᱚ ᱵᱟᱰᱟᱭ ᱧᱟᱢ ᱮᱫᱟᱭ ᱡᱮ ᱚᱨᱡᱩᱱ, ᱚᱨᱡᱩᱱ ᱨᱤᱱ ᱟᱡ ᱵᱟᱵᱟ ᱨᱟᱜᱷᱚᱣ (ᱱᱟᱜᱤᱱᱮᱫᱩ) ᱫᱚ ᱧᱮᱞ ᱛᱟᱭᱚᱢ ᱩᱱᱤ ᱨᱮ ᱵᱚᱭᱦᱟ ᱫᱚ ᱢᱮᱱᱟᱭ ᱜᱮᱭᱟ᱾ ᱩᱱᱤ ᱫᱚ ᱚᱱᱠᱟᱱ ᱠᱟᱹᱢᱤ ᱠᱚᱭ ᱤᱠᱟ ᱠᱟᱜ ᱠᱟᱱᱟ ᱟᱨ ᱵᱟᱦᱨᱮ ᱪᱟᱞᱟᱜ ᱞᱟᱹᱜᱤᱫ ᱮ ᱨᱤᱠᱟ ᱮᱫ-ᱟ, ᱢᱮᱱᱠᱟᱷᱟᱱ ᱵᱚᱭᱦᱟ ᱚᱨᱡᱩᱱ ᱴᱷᱮᱱ ᱵᱚᱸᱫᱩᱠ ᱛᱮ ᱡᱚᱥ ᱥᱟᱫᱷᱟᱣ ᱞᱟᱹᱜᱤᱫ ᱧᱮᱞ ᱨᱤᱠᱚᱨᱰ ᱦᱩᱭᱩᱜ ᱠᱟᱱ ᱛᱟᱭᱟ᱾ ᱟᱡ ᱨᱤᱱ ᱵᱚᱭᱦᱟ ᱣᱟᱜ ᱫᱚ ᱵᱟᱰᱟᱭ ᱜᱮ ᱵᱟᱹᱱᱩᱜ ᱛᱟᱭᱟ᱾
ᱥᱟᱣᱩᱱᱰ ᱴᱨᱮᱠ
ᱢᱭᱩᱡᱤᱠ ᱠᱚᱢᱯᱚᱡᱽ ᱫᱚ ᱫᱮᱣᱤ ᱥᱨᱤ ᱯᱨᱚᱥᱟᱫᱽ ᱮ ᱮᱢ ᱟᱠᱟᱫᱟ᱾ ᱱᱚᱶᱟ ᱢᱭᱩᱡᱤᱠ ᱫᱚ ᱑᱔ ᱱᱚᱣᱮᱢᱵᱟᱨ ᱒᱐᱑᱓ ᱨᱮ ᱨᱤᱞᱤᱡᱽ ᱞᱮᱱ ᱛᱟᱦᱮᱱ᱾
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱠᱟᱹᱢᱤᱥᱟᱲᱟ ᱒᱐᱒᱐, ᱫᱤᱱᱟᱡᱽᱯᱩᱨ
ᱵᱟᱝᱞᱟᱫᱮᱥ ᱨᱮ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱠᱟᱹᱢᱤᱥᱟᱲᱟ ᱫᱚ ᱱᱚᱣᱟ ᱱᱤᱭᱟᱹᱛᱮ ᱫᱚᱥᱟᱨ ᱫᱷᱟᱣ ᱥᱟᱯᱲᱟᱣ ᱦᱩᱭ ᱟᱠᱟᱱᱟ᱾ ᱟᱫᱚ ᱱᱚᱣᱟ ᱥᱟᱯᱲᱟᱣ ᱨᱮ ᱡᱟᱨᱢᱟᱱᱤ ᱠᱷᱚᱱ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱ ᱵᱟᱨ ᱦᱚᱲ ᱠᱤᱱ ᱛᱟᱸᱦᱮᱸᱱᱟ᱾ ᱵᱟᱝᱞᱟᱫᱮᱥ ᱨᱮ ᱱᱮᱛᱚᱜ ᱡᱟᱸᱦᱟᱸᱭ ᱠᱩ ᱮᱱᱮᱢᱤᱭᱟᱹ ᱢᱮᱱᱟᱜ ᱠᱳᱣᱟᱜ ᱩᱝᱠᱩ ᱠᱩ ᱥᱟᱶᱛᱮ ᱟᱨᱦᱚᱸ ᱱᱟᱣᱟ ᱠᱩ ᱡᱟᱸᱦᱟᱸᱭ ᱠᱳᱣᱟᱜ ᱟᱸᱥ ᱢᱮᱱᱟᱜᱼᱟ ᱩᱝᱠᱩ ᱥᱟᱶ ᱥᱟᱱᱛᱟᱲ ᱵᱟᱫᱽ ᱠᱟᱛᱮ ᱦᱚᱸ ᱮᱴᱟᱜ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱨᱮᱱ ᱦᱚᱸ ᱥᱮᱞᱮᱫᱤᱭᱟᱹ ᱠᱩ ᱱᱚᱣᱟ ᱠᱟᱹᱢᱤᱥᱟᱲᱟ ᱨᱮᱠᱩ ᱛᱟᱸᱦᱮᱸᱱᱟ᱾
ᱴᱷᱟᱶ ᱟᱨ ᱚᱠᱛᱚ
ᱴᱷᱟᱶ: ᱫᱤᱱᱟᱡᱽᱯᱩᱨ ᱯᱨᱮᱹᱥ ᱠᱞᱟᱵᱽ, ᱫᱤᱱᱟᱡᱽᱯᱩᱨ
ᱚᱠᱛᱚ: ᱥᱮᱛᱟᱜ ᱑᱐ᱹ᱐᱐ ᱠᱷᱚᱱ ᱛᱤᱠᱤᱱ ᱐᱑.᱐᱐ ᱫᱷᱟᱹᱵᱤᱡ
ᱢᱟᱹᱦᱤᱛ: ᱑᱙ ᱯᱷᱮᱵᱨᱩᱣᱟᱨᱤ ᱒᱐᱒᱐
ᱛᱤᱜᱽᱨᱤᱱᱤᱭᱟ ᱯᱟᱹᱨᱥᱤ
ᱛᱤᱜᱽᱨᱤᱱᱤᱭᱟ (ትግርኛ ᱛᱤᱜᱽᱨᱤᱧᱟ) ᱫᱚ ᱢᱤᱫ ᱥᱮᱢᱮᱴᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱤᱨᱤᱛᱨᱤᱭᱟ ᱨᱮᱱ ᱛᱤᱜᱽᱨᱤᱱᱤᱭᱟ ᱦᱚᱲ ᱟᱨ ᱠᱚᱸᱭᱮ ᱤᱛᱷᱤᱭᱳᱯᱤᱭᱟ ᱨᱮᱭᱟᱜ ᱛᱤᱜᱽᱨᱟᱭ ᱴᱚᱴᱷᱟ ᱨᱮᱱ ᱛᱤᱜᱽᱨᱟᱭᱟᱱ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱵᱟᱨᱦᱮ ᱫᱤᱥᱚᱢ ᱛᱮᱠᱚ ᱥᱮᱱ ᱟᱠᱟᱱ ᱦᱚᱲ ᱠᱚᱦᱚᱸ ᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ: ᱥᱮᱢᱮᱴᱤᱠ ᱯᱟᱹᱨᱥᱤ ᱛᱷᱚᱠ: ᱯᱟᱪᱮ ᱥᱮᱢᱮᱴᱤᱠ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱥᱮᱢᱮᱴᱤᱠ ᱯᱟᱹᱨᱥᱤ ᱛᱷᱚᱠ: ᱤᱛᱷᱤᱭᱳᱯᱤᱠ ᱯᱟᱹᱨᱥᱤ ᱛᱷᱚᱠ: ᱤᱨᱤᱛᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱛᱷᱤᱭᱳᱯᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱤᱜᱽᱨᱟᱭ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱤᱡᱽ ᱦᱚᱨᱚᱯ
ᱠᱟᱴᱚᱢ ᱠᱩᱞᱦᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱠᱟᱴᱚᱢ ᱠᱩᱞᱦᱤ (Katam Kulhi) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱴᱮᱨᱵᱟᱲᱮ ᱵᱚᱱᱚᱛ (block), ᱵᱚᱠᱟᱨᱚ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱙᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱔᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱗᱓᱐ ᱜᱚᱴᱟᱝ ᱠᱚᱲᱟ ᱟᱨ ᱗᱑᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱙᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱕᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗.᱒᱙ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱗᱓᱐ ᱜᱚᱴᱟᱝ ᱠᱚᱲᱟ ᱟᱨ ᱗᱑᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱘᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱒᱗᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱔.᱑᱘ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱖.᱔᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕.᱕᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱚᱦ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱯᱮᱴᱮᱨᱵᱟᱲᱮ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱳᱞᱤᱴᱮᱠᱱᱤᱠ ᱟᱨ ᱛᱤᱨᱞᱟᱹ ᱯᱳᱞᱤᱴᱮᱠᱱᱤᱠ ᱟᱨ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱵᱚᱠᱟᱨᱚ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱨᱮ ᱵᱚᱠᱟᱨᱚ ᱥᱤᱴᱤ ᱠᱚᱞᱮᱡᱽ, ᱥᱟᱨᱫᱟᱨ ᱯᱚᱵᱽᱞᱤᱠ ᱥᱠᱩᱞ, ᱰᱤ ᱮ ᱵᱷᱤ ᱥᱠᱩᱞ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ᱾ ᱠᱟᱴᱚᱢ ᱠᱩᱞᱦᱤ ᱨᱮᱱᱟᱜ ᱢᱤᱬᱩᱛ ᱟᱥᱲᱟ ᱩᱪᱠᱨᱚᱢᱤᱛ ᱩᱪ ᱥᱟᱲᱟ ᱠᱟᱴᱚᱢ ᱠᱩᱞᱦᱤ ᱨᱮᱜᱮ ᱢᱮᱱᱟᱜ-ᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱨᱟᱡᱟ ᱦᱟᱨᱤᱥᱪᱟᱱᱫᱽᱨᱟ (ᱯᱷᱤᱞᱢ ᱑᱙᱑᱓)
ᱨᱟᱡᱟ ᱦᱟᱨᱤᱥᱪᱟᱱᱫᱽᱨᱟ ᱑᱙᱑᱓ ᱨᱮ ᱵᱟᱱᱟᱣ ᱞᱮᱱ ᱢᱤᱫ‌ ᱥᱤᱧᱚᱛᱤᱭᱟ ᱢᱩᱠ ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱫᱤᱥᱟ ᱩᱫᱩᱜ ᱟᱱᱤᱡ ᱫᱟᱫᱟ ᱥᱟᱦᱟᱵᱽ ᱯᱷᱟᱞᱠᱮ ᱛᱟᱦᱮᱸ ᱠᱟᱱᱟᱭ ᱟᱨ ᱱᱚᱶᱟ ᱯᱷᱤᱞᱢ ᱫᱚ ᱯᱩᱭᱞᱩ ᱫᱷᱟᱣ ᱟᱹᱰᱤ ᱡᱮᱞᱮᱝ ᱱᱟᱴᱚᱠ ᱞᱮᱠᱟᱱ ᱯᱷᱤᱞᱢ‌ ᱛᱟᱦᱮᱸ ᱠᱟᱱᱟ ᱾ ᱯᱷᱤᱞᱢ ᱫᱚ ᱥᱤᱧᱚᱛ ᱨᱮᱱᱟᱜ ᱠᱟᱹᱦᱱᱤ ᱠᱟᱛᱷᱟ ᱠᱚ ᱨᱮᱱᱟᱜ ᱢᱤᱫ ᱫᱚ ᱡᱟᱦᱟᱸ ᱨᱟᱡᱟ ᱦᱟᱨᱤᱥᱪᱟᱱᱫᱽᱨᱟ ᱟᱜ ᱠᱟᱹᱦᱱᱤ ᱞᱮᱠᱟᱛᱮ ᱥᱚᱫᱚᱨ ᱞᱮᱱᱟ ᱾ ᱱᱚᱶᱟ ᱯᱷᱤᱞᱢ ᱢᱩᱠ ᱜᱮᱭᱟ ᱢᱮᱱᱠᱷᱟᱱ ᱱᱚᱶᱟ ᱨᱮ ᱧᱮᱞᱚᱜ ᱠᱟᱱ ᱵᱷᱤᱛᱨᱤ ᱨᱮ ᱟᱝᱜᱽᱨᱮᱡᱤ ᱟᱨ ᱦᱤᱱᱫᱤ ᱨᱮ ᱠᱚᱛᱷᱚᱱ ᱠᱚ ᱚᱞ ᱠᱟᱛᱮ ᱠᱚ ᱞᱟᱹᱭ ᱥᱚᱫᱚᱨ ᱚᱪᱚ ᱟᱠᱟᱫ - ᱟ ᱾ ᱧᱮᱞ ᱨᱮ ᱯᱷᱤᱞᱢ ᱨᱮ ᱯᱟᱴ ᱟᱱᱤᱡ ᱥᱟᱱᱟᱢ ᱯᱟᱯᱟᱴᱤᱭᱟᱹ ᱠᱚ ᱢᱚᱨᱟᱴᱷᱤ ᱠᱚ ᱛᱟᱦᱮᱸ ᱠᱟᱱᱟ ᱚᱱᱟ ᱛᱮ ᱚᱱᱟ ᱯᱷᱤᱞᱢ ᱫᱚ ᱢᱚᱨᱟᱴᱷᱤ ᱯᱷᱤᱞᱢ ᱨᱮᱱᱟᱜ ᱛᱟᱞᱠᱟ ᱨᱮ ᱠᱚ ᱫᱚᱦᱚ ᱠᱮᱫ - ᱟ ᱾
ᱯᱟᱴ ᱠᱟᱛᱷᱟ
ᱱᱚᱶᱟ ᱯᱷᱤᱞᱢ ᱫᱚ ᱥᱤᱧᱚᱛᱤᱭᱟ ᱯᱷᱤᱞᱢ ᱡᱮᱜᱮᱫ ᱨᱮ ᱯᱩᱭᱞᱩ ᱱᱟᱜᱟᱢ ᱮ ᱟᱢᱮᱴ ᱠᱮᱫ-ᱟ ᱾
ᱯᱟᱯᱟᱴᱤᱭᱟᱹ ᱠᱚ
ᱯᱷᱤᱞᱢ ᱨᱮᱱᱟᱜ ᱮᱛᱚᱦᱚᱵ ᱫᱚ ᱨᱟᱡᱟ ᱨᱟᱵᱤ ᱣᱟᱨᱢᱟ ᱦᱚᱛᱮᱛᱮ ᱦᱩᱭ ᱞᱮᱱ ᱨᱟᱡᱟ ᱡᱟᱨᱤᱥᱪᱟᱱᱫᱽᱨᱟ, ᱩᱱᱤ ᱨᱮᱱ ᱡᱩᱨᱤ ᱟᱨ ᱦᱚᱯᱚᱱ ᱠᱤᱱᱟᱜ ᱪᱤᱛᱟᱹᱨ ᱛᱮ ᱵᱟᱱᱟᱣ ᱟᱠᱟᱱ ᱨᱮᱱᱟᱜ ᱯᱨᱚᱛᱤᱞᱤᱯᱤ ᱨᱮᱱᱜᱟ ᱡᱷᱟᱸᱠᱤ ᱠᱷᱚᱱ ᱮᱦᱚᱵᱚᱜ ᱠᱟᱱᱟ ᱾
ᱠᱟ.ᱛᱤ ᱮᱱᱮᱡ
ᱠᱟᱹᱛᱤ ᱮᱱᱮᱡ ᱫᱚ ᱥᱟᱱᱛᱟᱲ ᱠᱚᱲᱟ ᱦᱚᱲ ᱠᱚᱣᱟᱜ ᱢᱤᱫ ᱟᱹᱰᱤ ᱢᱟᱨᱮ ᱟᱨ ᱢᱟᱹᱱᱟᱱ ᱠᱷᱤᱞᱚᱲ ᱠᱟᱱᱟ ᱾ ᱱᱚᱣᱟ ᱠᱟ.ᱛᱤ ᱮᱱᱮᱡ ᱫᱚ ᱠᱟ.ᱛᱤ ᱠᱷᱮᱞ ᱟᱨ ᱠᱟ.ᱛᱤ ᱩᱱᱩᱡ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱠᱟᱹᱛᱤ ᱮᱱᱮᱡ ᱞᱟᱹᱜᱤᱱ ᱛᱮᱠᱷᱟᱱ ᱫᱚ ᱥᱟᱝᱜᱮ ᱠᱚᱲᱟ ᱦᱚᱲ ᱟᱨ ᱦᱚᱦᱚᱲᱚ ᱠᱟᱹᱛᱤ, ᱠᱟ.ᱛᱤ ᱴᱟᱹᱰᱷᱤ ᱥᱟᱶᱛᱮ ᱢᱤᱫ ᱵᱮᱨᱜᱷᱟ ᱟᱨ ᱠᱟᱹᱛᱤ ᱰᱟᱝᱜᱟ ᱫᱚᱨᱠᱟᱨᱚᱜᱼᱟ ᱾ ᱱᱚᱣᱟ ᱮᱱᱮᱡ ᱫᱚ ᱥᱟᱱᱛᱟᱲ ᱡᱟ.ᱛᱤᱭᱟ.ᱨᱤ ᱠᱷᱮᱞ 'Communal Game' ᱢᱮᱱᱞᱮᱠᱷᱟᱱ ᱦᱚᱸ ᱜᱟᱱᱚᱜᱼᱟ ᱾
ᱡᱮᱭᱥᱟᱞᱢᱮᱨ ᱦᱚᱱᱚᱛ
ᱡᱮᱭᱥᱟᱞᱢᱮᱨ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱡᱮᱭᱥᱟᱞᱢᱮᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱡᱮᱭᱥᱟᱞᱢᱮᱨ ᱦᱚᱱᱚᱛ ᱫᱚ ᱡᱚᱫᱷᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓᱘,᱔᱐᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱚᱠᱟ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱛᱟᱹᱨ ᱦᱚᱱᱚᱛ ᱠᱟᱱ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱖᱗᱒,᱐᱐᱘ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱚᱠᱟ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱩᱛᱟᱹᱛ ᱛᱟᱦᱮᱸ ᱠᱟᱱ ᱾
ᱚᱛᱱᱚᱛ
ᱡᱮᱭᱥᱟᱞᱢᱮᱨ ᱦᱚᱱᱚᱛ ᱛᱷᱟᱨ ᱦᱟᱦᱥᱝᱠᱟᱨ ᱨᱮ ᱛᱷᱟᱢ ᱜᱟᱹᱫᱤ ᱟᱠᱟᱱ ᱢᱮᱱᱟᱜᱼᱟ, ᱚᱠᱟ ᱨᱮᱛᱟᱜ ᱵᱟᱱᱟᱨ ᱱᱟᱠᱷᱟ ᱜᱮ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱥᱟᱶ ᱡᱟᱯᱟᱜ ᱟᱠᱟᱱ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱠᱚᱭᱮᱼᱥᱟᱢᱟᱝ ᱱᱟᱠᱷᱟ ᱫᱚ ᱵᱤᱠᱟᱱᱮᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱥᱟᱢᱟᱝ ᱱᱟᱠᱷᱟ ᱫᱚ ᱡᱚᱫᱷᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱠᱷᱟ ᱫᱚ ᱵᱟᱨᱢᱮᱨ ᱦᱚᱱᱚᱛ ᱟᱨ ᱯᱟᱪᱷᱮ ᱟᱨ ᱠᱚᱭᱮ ᱱᱟᱠᱷᱟ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱥᱤᱢᱟᱹ ᱨᱮ ᱡᱟᱯᱟᱜ ᱟᱠᱟᱱᱟ ᱾
ᱠᱟ.ᱣᱰᱤ ᱟ.ᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱡᱮᱭᱥᱟᱞᱢᱮᱨ ᱦᱚᱱᱚᱛ ᱦᱚᱸ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱾ ᱱᱚᱣᱟ ᱡᱷᱟᱞᱣᱟᱨ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ᱾
ᱯᱟ.ᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱛᱮ, ᱱᱚᱣᱟ ᱡᱮᱭᱥᱟᱞᱢᱤᱨ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱕.᱐᱙% ᱦᱤᱥ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱒.᱖᱕ ᱦᱤᱥ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑.᱐᱒ ᱦᱤᱥ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱐.᱔᱐ ᱦᱚᱲ ᱫᱚ ᱯᱟᱧᱡᱟᱯᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ ᱾
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱗᱗.᱑᱗% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱒᱑.᱑᱐% ᱦᱩᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱾ ==ᱦᱚᱲ ᱞᱮᱠᱷᱟ== ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱡᱮᱭᱥᱟᱞᱢᱮᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱖᱗᱒,᱐᱐᱘ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱤᱠᱚᱣᱟᱴᱚᱨᱤᱭᱟᱞ ᱜᱤᱱᱤ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱚᱭᱮ ᱫᱟᱴᱚᱠᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱕᱐᱘ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱗ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱓᱒ᱹ᱒᱒% ᱾ ᱡᱮᱭᱥᱟᱞᱢᱮᱨ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱔᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱘ᱹ᱐᱔% ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱡᱟᱯᱟᱱ ᱨᱮ ᱠᱷᱤᱞᱚᱱᱰ
ᱡᱟᱯᱟᱱ ᱨᱮ ᱠᱷᱤᱞᱚᱱᱰ ᱡᱟᱯᱟᱱᱤ ᱞᱟᱭ ᱞᱟᱠ ᱪᱟᱨ ᱨᱮᱭᱟᱜ ᱢᱤᱫ ᱥᱮᱬᱟ ᱦᱩᱥ ᱠᱟᱱᱟ ᱾ ᱥᱩᱢᱳ ᱟᱨ ᱢᱟᱨᱥᱟᱞ ᱟᱨᱴᱥ ᱞᱮᱠᱟᱱ ᱥᱮᱨᱣᱟ ᱠᱷᱤᱞᱚᱱᱰ ᱟᱨ ᱵᱮᱥ ᱵᱚᱞ ᱟᱨ ᱮᱥᱚᱥᱤᱭᱮᱥᱚᱱ ᱯᱷᱩᱴ ᱵᱚᱞ ᱞᱮᱠᱟᱱ ᱯᱟᱪᱷᱮ ᱛᱷᱚᱠ ᱨᱮᱭᱟᱜ  ᱵᱟᱱᱟᱨ ᱜᱮ ᱠᱷᱤᱞᱚᱱᱰᱤᱭᱟᱹ ᱠᱚ ᱟᱨ ᱧᱮᱧᱞᱤᱭᱟᱹ ᱟᱹᱰᱤ ᱟ'ᱴ ᱠᱚ ᱠᱩᱥᱤᱭᱟᱜᱼᱟ ᱾ ᱥᱩᱢᱳ ᱠᱩᱥᱛᱤ ᱡᱟᱯᱟᱱ ᱨᱮᱭᱟᱜ ᱡᱟᱹᱛᱨᱤᱭᱟᱹ ᱠᱷᱤᱞᱚᱱᱰ ᱢᱮᱱ ᱛᱮ ᱧᱩᱢᱚᱜᱚᱜ ᱠᱟᱱᱟ |  19 ᱥᱟᱭᱟᱱᱟᱜ ᱨᱮ ᱟᱢᱮᱨᱤᱠᱟ ᱨᱮᱭᱟᱜ ᱥᱟᱝᱜᱷᱟᱨ ᱛᱟᱭᱚᱢ ᱟᱠᱚ ᱫᱤᱥᱚᱢ ᱨᱮ ᱵᱮᱥ ᱵᱚᱞ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾
ᱟᱥᱲᱟ ᱟᱨ ᱠᱷᱤᱞᱚᱱᱰ
ᱠᱚᱥᱤᱱᱤ ᱥᱴᱮᱰᱤᱭᱟᱢ ᱨᱮ ᱱᱮᱥᱚᱱᱟᱞ ᱦᱟᱭ ᱥᱠᱩᱞ ᱵᱮᱥ ᱵᱚᱞ ᱪᱟᱢᱯᱤᱭᱟᱱᱥᱤᱯ ᱡᱚᱛᱚ ᱩᱢᱟᱹᱨ ᱨᱮᱱ ᱠᱷᱤᱞᱚᱱᱰᱤᱭᱟᱹ ᱠᱚ ᱞᱟᱹᱜᱤᱫ ᱚᱵᱽᱥᱚᱨ ᱫᱚᱦᱚ ᱟᱠᱟᱱᱟ ᱟᱨ ᱥᱠᱩᱞ ᱥᱟᱶᱛᱟ ᱨᱮ ᱢᱟᱨᱟᱝ ᱮᱱᱟᱢᱮ ᱮᱢᱮᱫ ᱠᱟᱱᱟ ᱾ ᱠᱤᱝᱴᱥᱨᱜᱥᱨᱴᱮᱱ ᱟᱨ ᱞᱟᱛᱟᱨ ᱮᱛᱚᱦᱚᱵ ᱟᱥᱲᱟ ᱨᱮᱱ ᱟᱪᱮᱛᱤᱭᱟᱹ ᱠᱚ ᱟᱠᱚᱣᱟᱜ ᱠᱞᱟᱵᱽ ᱨᱮ ᱠᱚ ᱮᱱᱮᱡ ᱫᱟᱲᱮᱭᱟᱜᱼᱟ ᱾ ᱟᱹᱰᱤ ᱟᱭᱢᱟ ᱢᱟᱨᱥᱟᱞ ᱟᱨᱴᱥ 5 ᱠᱷᱚᱱ 6 ᱪᱟᱱᱟᱪ ᱦᱟᱹᱵᱤᱡ ᱨᱮᱱ ᱠᱚ ᱮᱦᱚᱵ ᱫᱟᱲᱮᱭᱟᱜᱼᱟ ᱾ ᱡᱟᱦᱟᱭ ᱟᱪᱮᱛᱤᱛᱟᱹ 5 ᱪᱟᱱᱚᱪ ᱠᱷᱚᱱ ᱠᱚ ᱮᱦᱚᱵᱚᱜ ᱠᱟᱱᱟ, ᱛᱚ ᱟᱠᱚᱨᱮᱱ ᱟᱪᱮᱛᱤᱭᱟᱹ ᱠᱚ ᱢᱚᱥᱛᱮ ᱛᱮ ᱢᱟᱨᱥᱟᱞ ᱟᱨᱴᱥ ᱠᱚ ᱪᱮᱫ ᱟᱠᱚ ᱠᱟᱱᱟ ᱾ ᱛᱟᱞᱟᱱᱟ ᱟᱨ ᱪᱮᱛᱟᱱ ᱟᱥᱲᱟ ᱠᱚ ᱨᱮ ᱦᱚᱸ ᱟᱠᱚ ᱨᱮᱱ ᱟᱪᱮᱛᱤᱭᱟᱹ ᱠᱚ ᱟᱥᱲᱟ ᱠᱞᱟᱵᱽ ᱨᱮ ᱥᱮᱞᱮᱫᱚᱫ ᱞᱟᱹᱜᱤᱫ ᱠᱚ ᱩᱫᱽᱜᱟᱹᱣᱮᱫ ᱠᱚᱣᱟ ᱾
ᱠᱩᱥᱛᱤ
ᱡᱟᱯᱟᱱᱤ ᱵᱤᱨᱤᱛᱤᱭᱟᱹ ᱠᱩᱥᱛᱤ, ᱡᱟᱦᱟ ᱫᱚ ᱯᱭᱳᱨᱳᱥᱩ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱ, ᱮᱛᱚᱦᱚᱵ ᱨᱮᱫᱚ ᱟᱢᱮᱨᱤᱠᱟ ᱨᱮᱭᱟᱜ ᱠᱟᱨᱤᱜᱚᱞ ᱛᱮ ᱩᱛᱱᱟᱹᱣ ᱞᱮᱱᱟ, ᱢᱮᱱ ᱠᱷᱟᱱ ᱱᱚᱣᱟ ᱫᱚ ᱱᱤᱨᱚᱞᱟ ᱢᱩᱴᱷᱟᱹᱱ ᱛᱮ ᱩᱛᱱᱟᱹᱣ ᱟᱠᱟᱱᱟ ᱾ ᱡᱟᱦᱟ ᱛᱤᱱᱟᱹᱜ ᱟᱢᱮᱨᱤᱠᱟ ᱨᱮᱭᱟᱜ ᱥᱚᱢᱟᱱ ᱜᱮ ᱨᱮᱦᱚ' ᱠᱷᱤᱞᱚᱱᱰ ᱨᱮᱭᱟᱜ ᱚᱨᱡᱚ ᱱᱤᱴ ᱢᱟᱲᱟᱝ, ᱱᱚᱣᱟ ᱨᱮᱭᱟᱜ ᱢᱚᱱ ᱥᱩᱵᱟᱹ ᱟᱨ ᱥᱟᱥᱟᱯᱲᱟᱣ ᱟᱹᱰᱤ ᱵᱮᱜᱟᱨ ᱜᱮᱭᱟ ᱾ ᱡᱟᱯᱟᱱ ᱨᱮ ᱢᱤᱫ ᱴᱮᱱ ᱞᱟᱹᱲᱦᱟᱹᱭ ᱨᱮᱭᱟᱜ ᱵᱷᱟᱵᱽᱱᱟ ᱟᱨ ᱫᱤᱲᱦᱚ ᱢᱚᱱ ᱦᱚᱛᱮ ᱛᱮ ᱠᱟᱹᱦᱱᱤ ᱥᱚᱝᱜᱮ ᱱᱟᱯᱟᱭ ᱡᱷᱚᱜᱽᱲᱟ ᱞᱮᱠᱟ ᱢᱮᱱᱚᱜᱚᱜ ᱠᱟᱱᱟ ᱾ ᱱᱚᱣᱟ ᱵᱮᱜᱚᱨ ᱦᱚᱸ, ᱪᱮᱫᱟᱜ ᱥᱮ ᱟᱭᱢᱟ ᱡᱟᱯᱟᱱᱤ ᱯᱟᱞᱣᱟᱱ ᱠᱚ ᱢᱤᱫᱴᱮᱱ ᱥᱮ ᱟᱭᱢᱟ ᱢᱟᱨᱥᱟᱞ ᱟᱨᱴ ᱨᱮᱛᱟᱜ ᱥᱟᱛᱷᱟᱢ ᱨᱮ ᱱᱟᱯᱟᱭ ᱵᱮᱜᱽᱨᱟᱣᱩᱱᱰ ᱛᱟᱦᱮᱱᱟ,  ᱚᱱᱟ ᱛᱮ  ᱯᱩᱨᱟᱹ ᱥᱟᱜᱟᱹᱭ ᱥᱴᱨᱟᱭᱠᱤᱝ ᱟᱨ ᱥᱩᱴ ᱥᱟᱵᱽᱢᱤᱥᱚᱱ ᱫᱷᱟᱨᱚᱱᱟ ᱜᱮᱭᱟ ᱾
ᱵᱮᱥᱵᱚᱞ
ᱵᱮᱥ ᱵᱚᱞ ᱫᱚ ᱱᱟᱜᱟᱢᱤᱭᱟᱹ ᱨᱩᱯ ᱨᱮ ᱡᱟᱯᱟᱱ ᱨᱮᱭᱟᱜ ᱡᱚᱛᱚ ᱵᱟᱹᱲᱛᱤ ᱦᱚᱲ ᱠᱚ ᱠᱩᱥᱤᱭᱟᱜ ᱠᱷᱤᱞᱚᱱᱰ ᱠᱟᱱᱟ ᱾ ᱱᱚᱣᱟ ᱫᱚ 1872 ᱥᱮᱨᱢᱟ ᱨᱮ ᱦᱟᱨᱮᱥ ᱣᱤᱞᱥᱟᱱ ᱦᱚᱛᱮ ᱛᱮ ᱡᱟᱯᱟᱱ ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ,  ᱱᱚᱣᱟ ᱜᱮ ᱴᱚᱞᱤᱭᱚ ᱨᱮᱩᱞᱭᱟᱜ ᱠᱟᱭᱥᱤ ᱟᱥᱲᱟ ᱨᱮ ᱠᱚ ᱯᱟᱲᱦᱟᱣᱮᱫ ᱠᱚᱣᱟ ᱾ ᱯᱟᱹᱦᱤᱞ ᱵᱮᱥ ᱵᱚᱞ ᱴᱤᱢ ᱫᱚ ᱥᱤᱢᱵᱟᱥᱤ ᱮᱛᱷᱞᱮᱴᱤᱠ ᱴᱤᱢ ᱢᱮᱱ ᱛᱮ ᱞᱟᱹᱭᱟ ᱜᱚᱜ ᱛᱟᱦᱮ ᱠᱟᱱᱟ ᱟᱨ 1878 ᱨᱮ ᱛᱷᱟᱯᱚᱱ ᱞᱮᱱᱟ ᱾ ᱵᱮᱥ ᱵᱚᱞ ᱩᱱ ᱠᱷᱚᱱ ᱜᱮ ᱡᱟᱯᱟᱱᱤ ᱦᱚᱲ ᱟᱹᱰᱤ ᱟ'ᱴ ᱠᱚ ᱠᱩᱥᱤᱭᱟᱜ -ᱟ |
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱜᱳᱥᱟᱵᱟ ᱜᱟᱰᱟ
ᱨᱟᱭᱢᱚᱝᱜᱚᱞ ᱟᱨ ᱢᱟᱛᱞᱟ ᱜᱟᱰᱟ ᱨᱮᱭᱟᱜ ᱢᱮᱥᱟᱛᱮ ᱵᱮᱱᱟᱣ ᱜᱳᱥᱟᱵᱟ ᱜᱟᱰᱟ ᱨᱮᱭᱟᱜ ᱫᱚᱨᱮᱭᱟ (ᱵᱟᱝᱞᱟ ᱨᱮᱭᱟᱜ ᱩᱯᱚ ᱱᱟᱹᱭ) ᱨᱮ ᱢᱤᱫᱴᱟᱝ ᱯᱟᱥᱱᱟᱣ ᱢᱳᱦᱚᱱᱟ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱮᱛᱚᱢ ᱒᱔ ᱯᱟᱨᱜᱟᱱᱟ ᱨᱮᱭᱟᱜ ᱜᱟᱰᱟ
ᱵᱮᱨᱜᱷᱟ
ᱵᱮᱨᱜᱷᱟ ᱫᱚ ᱠᱟ.ᱛᱤ ᱮᱱᱮᱡ ᱨᱮᱱᱟᱝ ᱟ.ᱲᱟ. ᱠᱟᱱᱟ ᱾ ᱱᱚᱣᱟ ᱫᱚ ᱠᱟ.ᱛᱤ ᱚᱰᱟᱣ ᱜᱷᱟ.ᱭ ᱨᱮᱱᱟᱝ ᱛᱟᱞᱟᱢᱟᱞᱟ ᱠᱷᱚᱱ ᱮᱛᱚᱢ ᱥᱮᱫᱽ ᱨᱮ ᱵᱤᱫᱩᱜᱼᱟ ᱟᱨ ᱠᱟ.ᱛᱤ ᱯᱷᱟᱴᱟᱣ ᱪᱟᱵᱟ ᱠᱟᱛᱮᱱ ᱠᱚ ᱧᱮᱫᱟ ᱾
ᱠᱟ.ᱯᱤ ᱵᱩᱨᱩ
ᱠᱟ.ᱯᱤ ᱵᱩᱨᱩ ᱫᱚ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱧ ᱦᱚᱱᱚᱛ ᱨᱟᱤᱨᱚᱝᱯᱩᱨ ᱵᱚᱱᱚᱛ ᱵᱟᱡᱟᱨ ᱠᱷᱚᱱᱟᱜ ᱪᱟᱸᱫᱚ ᱦᱟ.ᱥᱩᱨ ᱯᱟᱦᱴᱟ ᱰᱟᱦᱟᱨᱰᱤ ᱟ.ᱛᱩ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱩᱨᱩ ᱞᱚᱫᱚᱢ ᱨᱮ ᱯᱟ.ᱨᱥᱤ ᱪᱟᱸᱫᱚ ᱚᱞ ᱜᱩᱨᱩ ᱜᱚᱢᱠᱮ ᱛᱤᱠᱤᱱᱟᱜ ᱵᱚᱸᱜᱟ ᱛᱷᱟᱯᱚᱱ ᱛᱷᱟᱱ ᱫᱚ ᱢᱮᱱᱟᱜᱼᱟ ᱾
ᱪᱩᱱᱩ
ᱪᱩᱱᱩ ᱫᱚ ᱚᱞ ᱜᱩᱨᱩ ᱜᱚᱢᱠᱮ ᱯᱚᱸᱰᱮᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱛᱤᱠᱤᱱᱟᱜ ᱢᱩᱬᱩᱛ ᱡᱟᱱᱟᱢ ᱧᱩᱛᱩᱢ ᱠᱟᱱᱟ
ᱯᱮᱥᱨᱟᱨ ᱵᱚᱱᱚᱛ
ᱯᱮᱥᱨᱟᱨ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱞᱚᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱞᱚᱦᱟᱨᱫᱟᱜᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱮᱥᱨᱟᱨ 23.633°N, 84.5699°W ᱨᱮ ᱢᱮᱱᱟᱜᱼᱟ ᱾
ᱡᱩᱞᱤᱭᱟᱱ ᱮᱠᱭᱩᱱᱟ ᱜᱮᱞ
ᱡᱩᱞᱤᱭᱟᱱ ᱮᱠᱭᱩᱱᱟ ᱜᱮᱞ (᱒᱗ ᱯᱷᱮᱵᱽᱨᱭᱟᱨᱭ ᱑᱙᱐᱐ - ᱒᱔ ᱡᱩᱞᱭ ᱑᱙᱗᱓) ᱫᱚ ᱢᱤᱴᱟᱝ ᱠᱭᱩᱵᱟᱱ ᱵᱚᱱᱚᱥᱯᱚᱛᱤ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ Agricultural Experimental Station, ᱥᱟᱱᱴᱤᱭᱟᱜᱚ ᱰᱮ ᱞᱟᱥ ᱣᱮᱜᱟᱥ ᱨᱤᱱᱤᱡ ᱰᱟᱭᱨᱮᱠᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ phytopathology and on introduction of new, improved varieties of food and forage plants ᱨᱮ ᱨᱤᱥᱚᱨᱪ ᱮ ᱠᱚᱨᱣᱮᱫ ᱛᱟᱦᱮᱸᱡ ᱾ ᱟᱡᱟᱜ ᱨᱤᱥᱚᱨᱪ ᱨᱮ ᱦᱟᱹᱨᱵᱮᱨᱤᱭᱥᱢ ᱴᱩᱢᱟᱹᱞ ᱠᱚ ᱮᱢᱟᱱ ᱛᱟᱦᱮᱸᱱᱟ ᱾ ᱟᱡᱟᱜ ᱧᱩᱛᱩᱢ ᱛᱮ‌ ᱟᱹᱰᱤᱜᱟᱱ ᱫᱟᱨᱮ ᱠᱚᱣᱟᱜ ᱧᱩᱛᱩᱢ ᱧᱩᱛᱩᱢᱼᱠᱟᱱᱟ ᱾ ᱩᱱᱤ ᱢᱮᱠᱥᱤᱠᱚ ᱥᱚᱦᱚᱨ, ᱢᱮᱠᱥᱤᱠᱚ ᱨᱮ ᱜᱚᱡ ᱮᱱᱟᱭ ᱾